ΔΗΜΙΟΥΡΓΙΚΗ ΑΝΑΝΕΩΣΗ: Νοεμβρίου 2010\nΤο παρόν blog είναι ένα ημερολόγιο προσωπικών σκέψεων, εμπειριών, διαπιστώσεων, καθώς και απόψεων και προβληματισμών για την πατρίδα μας και την πόλη μας. Φιλοξενεί όμως και άρθρα - σκέψεις διαφόρων ανθρώπων οι οποίοι επιθυμούν να αλλάξουν τον κόσμο μας\nΣάββατο, 20 Νοεμβρίου 2010\nΝα αξιοποιηθούν τα ικανά στελέχη και των έξι συνδυασμών\nτου Σπύρου Κουζινόπουλου, δημοσιογράφου-συγγραφέα\nΑσχέτως αποτελέσματος, θεωρούμε τον εαυτό μας πολύ τυχερό που πήραμε μέρος σε αυτές τις δημοτικές εκλογές, τις πρώτες με τον «Καλλικράτη». Κι αυτό γιατί γνωρίσαμε πολύ αξιόλογους ανθρώπους που υπήρχαν και στους έξι συνδυασμούς οι οποίοι έλαβαν μέρος στις εκλογές για το Δήμο Θερμαϊκού. Συνδημότες μας πλέον στον ενιαίο Δήμο, με συγκροτημένη πολιτική σκέψη, διάθεση για προσφορά στα κοινά, αποφασιστικότητα να βοηθήσουν ώστε να πάει αυτός ο τόπος έστω ένα βήμα παραπέρα, με την αξιοποίηση των τεράστιων πλεονεκτημάτων που διαθέτει.\nΌχι στην επανάπαυση του καναπέ\nΠιστεύουμε ακράδαντα ότι τα ικανά στελέχη από όλους τους συνδυασμούς, που αναδείχθηκαν στη διάρκεια της εκλογικής μάχης, δεν θα πρέπει να αδρανοποιηθούν, να κλειστούν στα σπίτια τους, να «αράξουν» στον καναπέ και μπροστά στην τηλεόραση, να πάψουν να ενδιαφέρονται για τα κοινά. Σίγουρα υπήρξε έντονο το αίσθημα της απογοήτευσης για τους υποψηφίους των πέντε από τους έξι συνδυασμούς που απέτυχαν στις εκλογές. Το ίδιο αίσθημα και στους υποψήφιους εκείνους του νικητή συνδυασμού που δεν κατάφεραν να εκλεγούν. Όπως επίσης σημειώθηκαν κατά την προεκλογική περίοδο και περιπτώσεις αθέμιτης αντισυναδελφικής και αντιδημοκρατικής συμπεριφοράς από μερικούς «αρχηγίσκους», που όπως τα αγκάθια δίπλα στα λουλούδια, είχαν παρεισφρείσει σε κάποιους συνδυασμούς, παριστάνοντας τους σπουδαίους και τους παντογνώστες. Συμπεριφορά που πλήγωσε κάποιους υποψήφιους και ίσως να ήταν τραυματική η εμπειρία από τη συμμετοχή τους στην εκλογική μάχη. Όμως αυτά τα πολιτικά στελέχη δεν θα πρέπει να αδρανοποιηθούν. Ίσα-ίσα, οι δυσκολίες που συνάντησαν, χρειάζεται να δυναμώσουν τη θέλησή τους. Να τους κάνουν να εντείνουν τη διάθεση για προσφορά στα κοινά. Με ποιο τρόπο; Μέσα από ποιες διεξόδους; Είναι κάτι που κι εμάς μας απασχολεί.\nΜε αγκάθια στρωμένος ο δρόμος\nΌπως λέγαμε από τις αρχές του περασμένου καλοκαιριού, από την πρώτη μέρα που ξεκίνησε η προεκλογική εκστρατεία, ο δρόμος για το Δήμο Θερμαϊκού από 1ης Ιανουαρίου 2011 δεν θα είναι στρωμένος με ρόδα. Τα προβλήματα που έχει να αντιμετωπίσει, είναι ήδη βουνό. Τι να πρωτοθυμηθούμε: Τα χρέη των τριών μέχρι τώρα συνενούμενων Δήμων; Οι κουτσουρεμένες λόγω τρόϊκας επιχορηγήσεις της κυβέρνησης; Οι δυσκολίες για την ενοποίηση των υπηρεσιών των τριών Δήμων και των δημοτικών επιχειρήσεων; Τα προβλήματα που θα προκύψουν από την αναδιάρθρωση των λειτουργιών και τον καταμερισμό του προσωπικού; Δυσκολίες που για μεγάλο χρονικό διάστημα πιστεύουμε ότι θα ταλανίζουν όχι μόνο το δικό μας Δήμο αλλά λίγο-πολύ και όλους τους Δήμους της χώρας.\nΓιαυτό και τη νεοεκλεγμένη δημοτική αρχή, θα πρέπει να τη στηρίξουμε όλοι στα πρώτα της βήματα. Να βάλουμε πλάτη. Να τη βοηθήσουμε ώστε να είναι παραγωγικό το έργο της. Όχι όμως άκριτα, αλλά πάντα με κριτική διάθεση, με έλεγχο, με επισήμανση των αδυναμιών. Καυτηριάζοντας τα λάθη και τις παραλείψεις. Στηλιτεύοντας τις αδυναμίες. Πάντα καλοπροαίρετα και με γνώμονα το καλό και την προκοπή του τόπου. Και φυσικά, εάν διαπιστώσουμε ότι «στραβά αρμενίζει», τότε θα είμαστε οι πρώτοι που θα την πολεμήσουμε. Το ίδιο όπως πολεμήσαμε σε τούτες τις εκλογές κάποια άλλη διοίκηση.\nΝα σηκώσουν οι 33 τα μανίκια\nΠεριθώρια για χάσιμο χρόνου δεν υπάρχουν. Τα προβλήματα είναι τόσο μεγάλα και τόσο πιεστικά, που δεν επιτρέπουν καμία επανάπαυση, κανέναν εφησυχασμό. Οι 33 που εκλέχθηκαν στο δημοτικό συμβούλιο του ενιαίου Δήμου Θερμαϊκού, θα πρέπει από τώρα να σηκώσουν τα μανίκια. Να αρχίσουν να ενημερώνονται. Να καταμερίζουν αρμοδιότητες, να καταστρώνουν πλάνα εργασίας, να χαράσσουν προοπτικές. Έτσι ώστε να είναι έτοιμη την 1η Ιανουαρίου 2011 η διοικητική μηχανή του Δήμου μας να αρχίσει να λειτουργεί ως καλοκουρδισμένο ρολόϊ. Και μέχρι τότε, πολλά είναι αυτά που έχουμε να επισημάνουμε.\nΗ περίπτωση Οικονομίδη\nΚαταλήγοντας δεν μπορούμε να μην πούμε δύο λόγια για τον υποψήφιο δήμαρχο Θερμαϊκού και τελευταίο δήμαρχο Επανομής, Απόστολο Οικονομίδη. Ο οποίος, θεωρούμε ότι αποτελεί παράδειγμα και πρότυπο συμπεριφοράς, ιδιαίτερα σε αυτή την εποχή της πλήρους απαξίωσης πολιτικής και πολιτικών στον τόπο μας. Όταν τον γνωρίσαμε στις αρχές του καλοκαιριού και αποφασίσαμε να τον βοηθήσουμε στη δύσκολη προσπάθεια που αναλάμβανε, η πρώτη κουβέντα που του είπαμε ήταν ότι δεν ήταν δυνατό να πάει σε εκλογές με την Επανομή να εμφανίζει όψη «βομβαρδισμένης πόλης» λόγω του έργου της αποχέτευσης. Μας το ξέκοψε αμέσως. «Προκειμένου να τελειώσει έγκαιρα αυτό το τεράστιο έργο, ύψους 30 εκατομμυρίων ευρώ, δεν με νοιάζει το πολιτικό κόστος. Αν είναι να χάσουμε, ας χάσουμε, αρκεί να γίνει η αποχέτευση που είναι έργο ζωής για τους Επανομίτες». Και ειδικά στην Επανομή, σύμφωνα με τις συζητήσεις που μετεκλογικά γίνονται στα καφενεία της, ο συνδυασμός Οικονομίδη δεν πήγε καλά λόγω αποχέτευσης. Καθώς οι κάτοικοι ήθελαν και την πίτα σωστή και το σκύλο χορτάτο. Δηλαδή και η αποχέτευση να γίνει αλλά και να μην έχουν ενόχληση από τα έργα.\nΑ, και κάτι ακόμη σχετικό. Πιστεύουμε ότι δεν υπάρχει άλλος δήμαρχος στην Ελλάδα, που για να συμμετάσχει σε τέσσερις εκλογικές αναμετρήσεις και να καλύψει τα προεκλογικά έξοδα του συνδυασμού του, αναγκάστηκε να πουλήσει έξι περιουσιακά στοιχεία που του είχαν αφήσει οι γονείς του. Το τελευταίο, ήταν ένα χωράφι που ο Λάκης Οικονομίδης έβγαλε «στο σφυρί» για τις ανάγκες των πρόσφατων εκλογών. Κι ακόμη, όπως ξέρουμε, απέμειναν ακόμη χρέη. Τώρα, πως τα κατάφεραν κάποιοι άλλοι δήμαρχοι και χρησιμοποιούσαν σ΄αυτές τις εκλογές πακτωλό χρημάτων, εκδίδοντας εφημερίδες, τραπεζώνοντας εκατοντάδες άτομα σε πολυτελείς ταβέρνες, διαθέτοντας μισθούς σε επιτελεία και προσωπικό, πληρώνοντας έντυπα και «πριμ», αυτό ακόμη δεν μπορέσαμε να το εξηγήσουμε. Μάλλον ήταν από το μισθό τους…..\nΔευτέρα, 15 Νοεμβρίου 2010\nΗ μικρότερη πανελλαδικά αποχή στη Μηχανιώνα\nΗ Μηχανιώνα είχε ίσως τη μικρότερη αποχή πανελλαδικά στις δημοτικές εκλογές. Το γεγονός αυτό πιστεύουμε ότι οφείλονταν στην πόλωση και το βαθύτατο διχασμό της κοινωνίας που προκλήθηκε από τις πρακτικές της μέχρι σήμερα διοίκησης του απερχόμενου δημάρχου Μηχανιώνας, Γιάννη Μαυρομάτη. Έτσι το εκλογικό σώμα στην περιοχή, παρουσίασε εντυπωσιακή συμμετοχή στην εκλογική διαδικασία, μεγαλύτερη απ΄ ότι σε ολόκληρη τη χώρα.\nΗ αποχή στα τρία δημοτικά διαμερίσματα της Μηχανιώνας (Νέα Μηχανιώνα, Αγγελοχώρι, Κερασιά), ήταν συνολικά 30,82%, τη στιγμή που το ποσοστό της αποχής στο σύνολο του νέου Δήμου Θερμαικού ήταν 37,10 και ειδικότερα στο νυν δήμο Θερμαϊκού έφτασε το 38,95% (συν άλλα 6,16% λευκά-άκυρα ψηφοδέλτια) και στο δήμο Επανομής στο 40,89% (και άλλα 8,02% τα λευκά και άκυρα).\nΥπήρξαν μάλιστα ορισμένα εκλογικά τμήματα, που το ποσοστό αποχής βρέθηκε και κάτω από το 30%, όπως στο 285 εκλογικό τμήμα Κερασιάς που ήταν 23,38%, στο 282 εκλογικό τμήμα με ποσοστό αποχής 24,52 ή στο 293 τμήμα Νέας Μηχανιώνας όπου η αποχή ήταν 27,54%.\nΤο ποσοστό της αποχής στη Μηχανιώνα με το 30,82% ήταν επίσης το μικρότερο απ΄ ότι σε όλους τους άλλους δήμους του νομού Θεσσαλονίκης όπου την Κυριακή πραγματοποιήθηκαν επαναληπτικές δημοτικές εκλογές. Υπενθυμίζουμε ότι η μεγαλύτερη αποχή σημειώθηκε στο Δήμο Θεσσαλονίκης που έφτασε στο 54,06% (συν 8,55% άκυρα), στο Δήμο Καλαμαριάς όπου σκαρφάλωσε στο 53,69% (συν 11,10% λευκά-άκυρα), στο δήμο Κορδελιού-Ευόσμου με 50,24% (επιπλέον 9,27 λευκά-άκυρα), στο δήμο Παύλου Μελά με 49,36% (άκυρα-λευκά 9,93%), στο δήμο Λαγκαδά 40,82% (λευκά-άκυρα 7,41%), στο δήμο Δέλτα 37,63% (λευκά-άκυρα 7,15%), στο δήμο Ωραιοκάστρου 35,88% (λευκά-άκυρα 7,64%), στο δήμο Χαλκηδόνας 34,37% (λευκά-άκυρα 6,09%).\nΝα πούμε τέλος ότι συνολικά σε όλους τους δήμους της χώρας το ποσοστό αποχής στο β΄ γύρο ήταν 50,74% (λευκά-άκυρα 7,65%), ενώ στον πρώτο γύρο το ποσοστό συνολικά ήταν 39,00% (με λευκά-άκυρα 5,49%).\nΚυριακή, 14 Νοεμβρίου 2010\nΤΕΛΙΚΑ ΑΠΟΤΕΛΕΣΜΑΤΑ ΔΗΜΟΤΙΚΩΝ ΕΚΛΟΓΩΝ\nΤα τελικά αποτελέσματα του Β γύρου των Δημοτικών εκλογών έχουν ως εξής:\n1ος Αλεξανδρής Ιωάννης 51,43% (9.138 ψήφοι)\n2ος Μαυρομάτης Ιωάννης 48,57% (8.629 ψήφοι)\nΔήμαρχος εκλέγεται ο κος Αλεξανδρής Ιωάννης\nΕυχαριστούμε όλους τους δημότες και αυτούς που μας τίμησαν με την ψήφο τους, αλλά και αυτούς που δεν κατάλαβαν ή δεν ήθελαν να καταλάβουν ότι η παράταξη μας ΘΕΡΜΑΙΚΟΣ για ΟΛΟΥΣ με τον Γιάννη Αλεξανδρή μπροστά είναι η μοναδική αξιόπιστη επιλογή (από τους 2 μονομάχους του δευτέρου γύρου) για τον τόπο μας.\nΕυχαριστούμε όλους όσους έκαναν έναν έντιμο αγώνα τους 2 τελευταίους μήνες της προεκλογικής περιόδου, ανεξάρτητα το που ανήκαν. Θερμά συγχαρητήρια για την αξιοπρεπέστατη στάση τους στους κκ Οικονομίδη, Παραδείση, Μώραλη.\nΌσον αφορά αρκετούς φίλους μου που έκαναν λανθασμένες επιλογές (κο Παράσχου, κο Καπλάνη, κλπ), τους καλώ να συμπαρασταθούν τον δύσκολο αγώνα που μας περιμένει για να αναβαθμίσουμε τον τόπο μας. Πρέπει όλοι να αντιληφθούμε ότι το έργο της δημοτικής αρχής δεν αφορά μόνο τον Δήμαρχο και τους δημοτικούς συμβούλους, αλλά όλους τους δημότες. Η δημοτική Αρχή για να πετύχει τους στόχους της πρέπει να αξιοποιήσει όλους τους ενεργούς και ικανούς συνδημότες μας απ' οποιαδήποτε παράταξη και αν προέρχονται.\nΗ «επανάσταση του αυτονόητου»\n«Θα φτάσουμε κάποια στιγμή να χειροκροτούμε την σκουπιδιάρα όταν περνάει για τα σκουπίδια», είπε πριν από μερικούς μήνες ο στενός μου φίλος ο Πέτρος Φωτίου. Και εγώ γέλασα γιατί μου φάνηκε υπερβολικό.\nΠοτέ δεν μπορούσα να πιστέψω ότι σήμερα μετά από 8 χρόνια ανυπαρξίας, απραξίας, ανικανότητας της σημερινής διοίκησης Μαυρομάτη θα έπρεπε να αγωνιούμε σήμερα να πείσουμε τους συνδημότες μας ότι αυτός ο άνθρωπος δεν κάνει για τον τόπο μας. Είναι απίστευτο να συναντούμε τόσες αγκυλώσεις, αναχρονισμούς και νοσηρές καταστάσεις, οι οποίες στραγγίζουν τη δημιουργική ενέργεια πολλών υγειών συνδημοτών μας.\nΟι έννοιες της ευγένειας, της ομορφιάς, του ευπρεπισμού και της τάξης, η απαίτηση να μην μας περιφρονούν και να μας αδικούν, η επιθυμία για μια αξιοπρεπή εργασία, δεν είναι πλέον αυτονόητες, αλλά προϊόντα συναλλαγής.\nΑυτονόητη είναι η ενόχληση και η πικρία από χίλιες δυο λεπτομέρειες της καθημερινότητας, από εμπειρίες απογοητευτικές ή πράξεις που εξοργίζουν. Αυτονόητα είναι πλέον τα οικονομικά και μη συμφέροντα για αυτούς που ασχολούνται με τα κοινά. Και δεν μιλώ μόνο για κάποιους πολιτικούς παράγοντες αλλά για κάποιες γλίτσες της περιοχής μας που θέλουν να το παίζουν ευαισθητοποιημένοι αριστεριστές. Κάποιους συνδικαλιστές που ασχολούνται με την επικοινωνία και τα αρπάζουν για να στηρίξουν την καθαρή ανοησία και να υποσκάψουν την κοινή λογική.\nΥπάρχει άραγε περιθώριο για πολιτική απάντηση σε αυτό το νέο πλέγμα της ιδεολογίας και των συναλλαγών της; Θα το δούμε στις 14 Νοεμβρίου.\nΓιατί είναι σίγουρη η εκλογή Αλεξανδρή\nΛίγες μόνο ώρες μας χωρίζουν από το άνοιγμα της κάλπης. Ο δεύτερος γύρος των δημοτικών εκλογών στην περιοχή μας, είναι κρίσιμος και καθοριστικός. Πολλά θα κριθούν, πολλά παίζονται. Κυρίως όμως δοκιμάζονται τα όρια της αντοχής, της εντιμότητας και της αξιοπρέπειας των συνδημοτών μας. Τις τελευταίες ημέρες, γίναμε μάρτυρες εκπληκτικών γεγονότων στο νέο Δήμο Θερμαϊκού. Πληροφορηθήκαμε για ένα απίστευτο αλισβερίσι με κάποιους, προκειμένου να ταχθούν υπέρ συγκεκριμένου υποψηφίου. Ακούσαμε για συμφωνίες «κάτω από το τραπέζι», για συγκεκριμένα «πακέτα», για θέσεις προέδρων σε δημοτικές επιχειρήσεις, για διορισμούς. Έχουν βάση όλα αυτά; «Δεν υπάρχει καπνός χωρίς φωτιά», λέει πολύ σοφά ο λαός μας. Πολύ περισσότερο όταν οι συμπράξαντες σε συμφωνίες, επεδίωκαν λίγες ώρες πριν τα ίδια ακριβώς πράγματα από τους αντιπάλους αυτών με τους οποίους συνέπραξαν.\nΤαυτόχρονα όμως, πληροφορηθήκαμε και για πιέσεις σε κομματικό επίπεδο προκειμένου να ενισχυθεί ο «δικός» τους υποψήφιος. Ο οποίος, τώρα που φτάνει η ώρα της κρίσεως, θυμήθηκε να ενδυθεί την κομματική λεοντή για να προσελκύσει ψηφοφόρους οι οποίοι στον πρώτο γύρο είχαν ψηφίσει άλλους συνδυασμούς. Οι πολίτες όμως δεν είναι πρόβατα. Δεν παραμυθιάζονται.\nΟι επιλογές που έχουμε μπροστά μας είναι δύο. Έτσι όπως διαμορφώθηκε το αποτέλεσμα της προηγούμενης Κυριακής, θα πρέπει να διαλέξουμε μεταξύ Αλεξανδρή και Μαυρομάτη. Τους μάθαμε αρκετά καλά σε όλη τη διάρκεια της θητείας τους στους δήμους Θερμαϊκού και Μηχανιώνας. Τους παρακολουθήσαμε όμως πως συμπεριφέρονται και αυτούς τους τρεις μήνες της προεκλογικής περιόδου. Όπως γράφαμε και λίγες ώρες μετά τα αποτελέσματα της περασμένης Κυριακής, μπορεί το προηγούμενο διάστημα να τους βάζαμε «στο ίδιο τσουβάλι», όσον αφορά την αποτελεσματικότητά τους ως δημάρχων και τις ικανότητές τους. Όμως στα θέματα της εντιμότητας, της αξιοπρέπειας και της διαφάνειας, τα κριτήρια δηλαδή που κυριαρχούν σήμερα στην ελληνική κοινωνία, απέχουν όσο η μέρα με τη νύχτα. Ας τους ακτινογραφήσουμε έναν-έναν:\n-Στον γιατρό Γιάννη Αλεξανδρή, μπορεί να του καταλογίζουν πολλά οι πολιτικοί του αντίπαλοι, μπορεί να τον επικρίναμε κι εμείς γι αρκετά, να επισημάναμε κάποιες άστοχες ενέργειές του. Στα ζητήματα όμως της διαφάνειας, της σωστής διαχείρισης του δημόσιου χρήματος και της αξιοπρέπειας δεν μπορεί να του βρει κανείς το παραμικρό ψεγάδι.\n-Για τον οικονομολόγο το επάγγελμα Γιάννη Μαυρομάτη τι θετικό μπορούμε να του βρούμε γιαυτά τα ζητήματα; Να πούμε ότι λέει την αλήθεια, ότι διαχειρίστηκε σωστά τα χρήματα του Δήμου Μηχανιώνας και άσκησε συνετή και αξιοκρατική διοίκηση; Κατ΄αρχάς, είχαμε τα παραμύθια που μας αράδιαζε κάθε τόσο, τις υποσχέσεις του για 42 έργα στις προηγούμενες εκλογές από τα οποία δεν υλοποίησε το παραμικρό στον τόπο του. Για να φτάσουμε στο χοντρό ψέμα που μας αράδιασε για τα δήθεν «τεράστια έργα» από τις πετρελαιοπηγές του Καντάφι, αλλά και τις διαβεβαιώσεις του ότι «ίδρυσε και εγκατέστησε στη Μηχανιώνα το Διεθνές Πανεπιστήμιο». Στη συνέχεια, ήρθε η ιστορία με το πόρισμα για την κατάχρηση στο ταμείο του Δήμου Μηχανιώνας ύψους 894.000 ευρώ, που το καταχώνιασε, καθώς στο πόρισμα αυτό, που συντάχθηκε από την Επιθεώρηση Κεντρικής Μακεδονίας του υπουργείου Οικονομικών επισημαίνονται οι τεράστιες ευθύνες του κ. Μαυρομάτη. Για να φτάσει στο έσχατο σημείο ο δήμαρχος Μηχανιώνας, να διαβεβαιώνει από τηλεοράσεως ότι δεν έχει γνώση του πορίσματος, τη στιγμή που η Οικονομική Επιθεώρηση διαβεβαιώνει ότι του το επέδωσε πριν από ενάμιση μήνα και μάλιστα με δικαστικό κλητήρα!! Και σα να μην έφταναν όλα αυτά, φτάσαμε στην προσπάθεια να σφραγίσει και μάλιστα την επομένη των εκλογών, το κατάστημα του πολιτικού του αντιπάλου κ. Μανόλη Μαργαρίτη, επειδή αυτός μετείχε στο αντίπαλο προς Μαυρομάτη ψηφοδέλτιο του Λάκη Οικονομίδη!!.\nΌσο για το πέρασμά του κ. Μαυρομάτη αυτά τα οκτώ χρόνια από το Δήμο Μηχανιώνας, ακούστηκαν όλο αυτό το διάστημα τόσα πολλά, που μας πιάνει σύγκρυο όταν σκεφτόμαστε ότι μπορεί να συνεχίσει με τον ίδιο τρόπο να ασκεί εξουσία και στο νέο ενιαίο Δήμο Θερμαϊκού. Και κυρίως, αν εκλεγεί δήμαρχος, να διχάσει και τους πολίτες του ενιαίου Δήμου Θερμαϊκού, όπως δίχασε όλα αυτά τα χρόνια τους Μηχανιώτες.\nΕπομένως, η επιλογή μας είναι μία και μοναδική. Ψηφίζουμε Γιάννη Αλεξανδρή γιατί, όπως προαναφέραμε, είναι «όσο η μέρα με τη νύχτα» σε σύγκριση με τον Γιάννη Μαυρομάτη. Τον οποίο, τον συμπαθήσαμε όταν τον πρωτογνωρίσαμε για τις προσπάθειες που καταβάλει να είναι εσαεί δήμαρχος, αλλά ο βίος και η πολιτεία του μας απωθούν εμάς και τη συντριπτική πλειοψηφία των ψηφοφόρων του νέου Δήμου Θερμαϊκού. Εξάλλου πιστεύουμε ότι «ο κύβος ερρίφθη». Μηχανιώνα και Θερμαϊκός ότι είχαν να δώσουν υπέρ Μαυρομάτη, το έδωσαν την περασμένη Κυριακή. Το βαρόμετρο είναι η δεξαμενή ψήφων της Επανομής. Κι εκεί το αποτέλεσμα της ψηφοφορίας θα είναι συντριπτικά υπέρ Αλεξανδρή. Αλλά είπαμε «Κυριακή κοντή γιορτή». Σε λίγες ώρες θα ξέρουμε…\nΠαρασκευή, 12 Νοεμβρίου 2010\nΚάποιες φορούν παντελόνια . . .\nΣας παραθέτουμε την επιστολή που απέστειλε η κα Αναστασία Ασλανίδου στον επικεφαλής της παράταξης ΚΟΙΝΩΝΙΑ ΤΩΝ ΠΟΛΙΤΩΝ κο Παράσχου Νικόλαο\nΠεραία, 12 Νοεμβρίου 2010\nΥπ’ όψιν : κ. Νικόλαου Παράσχου\nΚοινοπ.: κ. Χρήστου Γιαννουλάκη\nΟ λόγος της επικοινωνίας μαζί σας, έστω και με αυτό τον τυπικό τρόπο αυτής της επιστολής, είναι γιατί θα ήθελα να σας εκφράσω κάποιες προσωπικές μου θέσεις με ευθύτητα και ειλικρίνεια, εφόσον μέχρι τώρα δεν μου δόθηκε η ευκαιρία και ο λόγος από σας προσωπικά.\nΑποφάσισα να συμμετέχω στο συνδυασμό της «Κοινωνίας των Πολιτών» αφού πρώτα είχα διαβάσει προσεκτικά την διακήρυξη των αρχών και των αξιών της και εφόσον, ανακάλυψα ότι με εκφράζουν, αντιπροσωπεύουν και ανταποκρίνονται στις προσδοκίες μου και τα πιστεύω μου.\nΝα σας θυμίσω ότι ένα από τα οράματα της «Κοινωνίας των Πολιτών» ήταν να δημιουργήσει ένα Δήμο δημοκρατικό όπου η γνώμη του πολίτη-δημότη θα λαμβάνεται υπόψη από τα όργανα διοίκησης. Όσο αφορά τις αξίες ανάμεσα τους ο σεβασμός, η ανιδιοτέλεια, η αποδοχή του διαφορετικού και η ένταξη του στην κοινωνία μας με την αξιοποίηση της δυναμικής του. Και σας ρωτώ; Που είναι ήταν η δημοκρατική λειτουργία του συνδυασμού; Λάβατε ποτέ υπόψη σας την δική μου γνώμη; Τη ζητήσατε; Θεωρείται ότι αξιοποιήσατε την δική μου δυναμική στο μέγιστο; Να σας απαντήσω: ΠΟΤΕ. Πως θα το καταφέρνατε αυτό λοιπόν με τον πολίτη- δημότη;\nΑντιθέτως αυτό που διαπίστωσα εγώ μετά λύπης μου στο συνδυασμό της «Κοινωνίας των Πολιτών» ήταν η υστεροβουλία, η ιδιοτέλεια, η εσωστρέφεια, η μικροπρέπεια, η διαφωνία και η φιλοδοξία μερικών. Τίποτα δηλαδή από αυτά που ανέφερα παραπάνω. Και αυτό είναι προσωπική μου άποψη.\nΠήρατε την ευθύνη για το οδυνηρό αποτέλεσμα των εκλογών και θεωρώ ότι πράξατε σωστά. Λανθασμένες προσωπικές στρατηγικές στοίχησαν την πορεία μας. Θα ήθελα πολύ να σταθώ στο πλευρό σας αλλά δυστυχώς δεν αντέχω άλλες διαφωνίες, κόντρες και περιχαρακώσεις. Χρειαζόμασταν ομοψυχία και ενωτικές πρωτοβουλίες.\nΗ ευθύτητα και η ειλικρίνεια που επικαλούμαι στην αρχή της επιστολής μου, με οδηγεί στην απόφαση μου να αποχωρήσω από τον συνδυασμό της «Κοινωνίας των Πολιτών» όπου ανήκω. Η απόφαση αυτή είναι απόρροια ώριμης σκέψης, και όχι μετά από προτροπή κάποιων υποψηφίων που ίσως νομίζεται ή σας έχουν πει. Πιστεύω ότι αγωνίστηκα τίμια για την επίτευξη των στόχων του συνδυασμού.\nΕύχομαι στην από δω και πέρα «Κοινωνία των Πολιτών» μια δημοκρατικότερη λειτουργία. Θα πρέπει να είναι αξιόπιστη και να εμπνέει εμπιστοσύνη ακόμη και για τον πιο δύσπιστο. Ο συνδυασμός διαθέτει ικανά άτομα τα οποία αν αξιοποιήσει σωστά θα τον αναδείξουν και θα τον δικαιώσουν στις επόμενες εκλογές. Οι συνεργάτες που θα σας απαρτίζουν δεν θα πρέπει να είναι ελεεινοί, αξιοκαταφρόνητοι, σιχαμεροί και χυδαίοι. Αυτοί μόνο κακό προκαλούν στις προσδοκίες του συνδυασμού και κανένας αξιοπρεπής δεν μπορεί να σταθεί δίπλα σας.\nΤέλος πιστεύω ότι οι προσωπικές μου σκέψεις είναι και δικοί σας προβληματισμοί. Σας εύχομαι από καρδιάς να καταφέρεται να κάνετε την υπέρβαση και να διεκδικήσετε έναν ανθρώπινο Δήμο μακριά από φατρίες, άγραφα συμβόλαια και συνεργασίες.\nΣας ευχαριστώ, για το χρόνο που μου διαθέσατε διαβάζοντας την επιστολή μου.\nΥ.Σ 1.. Δεν ανέχομαι από κανέναν να διασύρει το όνομα μου, χωρίς να του έχω δώσει το δικαίωμα. Εφόσον ξανασυμβεί θα κινηθώ νομικά.\n2. Στη διάθεση σας εφόσον ζητηθούν, οι προσωπικές μου προτάσεις για το πρόγραμμα, οι οποίες ενώ καταγράφτηκαν από τις 02/09/10 δεν ζητήθηκαν ποτέ\nΝα σταματήσει να εκφοβίζει, να εκβιάζει και να απειλεί τους δημοτικούς υπαλλήλους ο δήμαρχος Μηχανιώνας\nΌπως σε κάθε εκλογική αναμέτρηση έτσι και φέτος, ο κος Μαυρομάτης εκφοβίζει τους δημοτικούς υπαλλήλους αλλά και όσους συνεργάζονται με τον δήμο (προμηθευτές, συμβασιούχους, κλπ) ότι αν θα χάσει τις εκλογές, αυτοί δεν θα έχουν καλή μεταχείριση από την νέα διοίκηση. Μάθαμε δε ότι εξαναγκάζει πολλούς εργαζομένους να συμμετέχουν ως εκλογικοί εκπρόσωποί του στην εκλογική διαδικασία.\nΕμείς το μόνο που μπορούμε να κάνουμε είναι να υποσχεθούμε ότι θα σταθούμε στο πλευρό των εργαζομένων, όπως το κάναμε σαν αντιπολίτευση στα 4 τελευταία χρόνια, ανεξάρτητα πολιτικών πεποιθήσεων και επιλογών τους. Τους καλούμε να μην φοβούνται και να μην ενδίδουν σε απειλές και εκβιασμούς και να κρατήσουν την αυτονόητη ουδετερότητα κατά την εκλογική διαδικασία. Όλοι οι δημότες και κυρίως οι εργαζόμενοι πρέπει να θυμηθούν ποιος πραγματικά είναι ο κος Μαυρομάτης Πρέπει να θυμηθούν ότι αυτός έσυρε εργαζομένους στα δικαστήρια για να μην νομιμοποιηθούν, αυτός εκμεταλλεύεται τους εργαζομένους δίνοντάς τους ψίχουλα των 300 ευρώ χωρίς ασφάλεια, αυτός αφήνει απλήρωτους για μήνες τους εργαζομένους του Δήμου. Πρέπει να θυμηθούν ότι είναι ο μοναδικός δήμαρχος που είχε καταγγελίες για το «εργασιακό μεσαίωνα» που υπάρχει στον Δήμο και ο μοναδικός Δήμος που σε έφοδο της Επιθεώρησης Εργασίας και του ΙΚΑ βρέθηκαν σωρεία παραβάσεων και περιμένουμε πλέον νέα πρόστιμα. Πρέπει τέλος να καταλάβουν ότι δεν έχει δημιουργήσει πραγματικές θέσεις εργασίας, αλλά απλά διαχειρίζεται με τον πιο απαράδεκτο και μίζερο τρόπο την ανάγκη των συνανθρώπων μας για μια αξιοπρεπή εργασία.\nΕμείς ζητάμε την στήριξη των εργαζομένων και δηλώνουμε συμπαραστάτες τους στο σοβαρό έργο που επιτελούν. Τους θέλουμε δίπλα μας συνεργούς σε μια ειλικρινή προσπάθεια για την ανάπτυξη του τόπου μας.\nΚαταδιώκει πολιτικούς του αντιπάλους ο Μαυρομάτης !!\nΑπίστευτο και όμως αληθινό: Υπάρχει δήμαρχος ο οποίος εν έτη 2010, χρησιμοποιώντας μεθοδολογία άλλων εποχών, καταδιώκει πολιτικό του αντίπαλο και προσπαθεί να βάλει λουκέτο στο κατάστημά του. Ο λόγος για τον δήμαρχο Μηχανιώνας, Γιάννη Μαυρομάτη, ο οποίος επιχείρησε να σφραγίσει και μάλιστα την επομένη των δημοτικών εκλογών της 7ης Νοεμβρίου, το γνωστό όχι μόνο στη Νέα Μηχανιώνα αλλά και ευρύτερα κατάστημα με λουκουμάδες του Μανόλη Μαργαρίτη, επειδή ο τελευταίος ήταν υποψήφιος με τον αντίπαλο συνδυασμό Οικονομίδη!!! Και επειδή βέβαια όλες οι αποφάσεις της διοίκησης του Δήμου τα τελευταία οκτώ χρόνια λαμβάνονται στο γόνατο, όταν ο κ. Μαργαρίτης με εξώδικό του κατήγγειλε ως παράνομη την ενέργεια και απείλησε να καταφύγει στη δικαιοσύνη, τότε άρον-άρον η διοίκηση Μαυρομάτη αναγκάστηκε να πάρει πίσω την απόφασή της !!\nΤο κατάστημα του Μανόλη Μαργαρίτη, που είναι στο όνομα της συζύγου του κυρίας Παρασκευής Γιαρίσα, λειτουργεί δεκαετίες τώρα επί της οδού Πολυτεχνείου 105 στη Ν.Μηχανιώνα καθ΄ όλα νόμιμα. Έρχεται όμως πριν λίγες μέρες, στις 29 Οκτωβρίου 2010, η υπό τον κ. Μαυρομάτη Δημαρχιακή Επιτροπή και αυθαίρετα, με την υπ΄αριθμό 102/2010 απόφασή της, στηριζόμενη σε μία διένεξη που έχει ο κ. Μαργαρίτης με συγγενικό του πρόσωπο, και χωρίς ουσιαστικό λόγο, αποφασίζει το σφράγισμα του καταστήματός του. Του στέλνει μάλιστα και έγγραφο ανακοινώνοντάς του «το οριστικό κλείσιμο του καταστήματός σας». Όπως μάλιστα αναφέρεται στο κατάπτυστο εκείνο έγγραφο «η σφράγιση του καταστήματός σας θα γίνει στις 08/11/2010, ημέρα της εβδομάδος Δευτέρα και ώρα 1,30», δηλαδή την επομένη του πρώτου γύρου των δημοτικών εκλογών.\nΣτο σημείο αυτό να υπενθυμίσουμε ότι λίγες ημέρες πριν την 29η Οκτωβρίου, είχαν κατατεθεί στο Πρωτοδικείο Θεσσαλονίκης οι συνδυασμοί που πήραν μέρος στις εκλογές και μεταξύ αυτών και ο συνδυασμός του κ. Απόστολου Οικονομίδη, στο ψηφοδέλτιο του οποίου μετείχε ο κ.Μανόλης Μαργαρίτης ως υποψήφιος για το Τοπικό Συμβούλιο της Νέας Μηχανιώνας.\nΜε την ευκαιρία να πούμε ότι ο κ. Μ.Μαργαρίτης δεν είναι τυχαίο πρόσωπο ή κάποιος άγνωστος καταστηματάρχης που μπορεί να υπέπεσε σε κάποια παράβαση, αλλά επίλεκτο μέλος της κοινωνίας της Νέας Μηχανιώνας, με πολιτικούς και συνδικαλιστικούς αγώνες δεκαετιών, σκληρός πολέμιος όλα αυτά τα χρόνια των αυθαιρεσιών της διοίκησης Μαυρομάτη.\nΤελικά, ακόμη και ο νομικός σύμβουλος αλλά και η Τεχνική Υπηρεσία του Δήμου εισηγήθηκαν να μην εκτελεστεί η απόφαση εκείνη, διαπιστώνοντας πόσο διάτρητη ήταν. Και ύστερα και από το εξώδικο που απέστειλε ο κ. Μαργαρίτης, αναγκάστηκε η Δημαρχιακή Επιτροπή να συνέλθει εκτάκτως στις 5 Νοεμβρίου 2010, την προπαραμονή δηλαδή των εκλογών και να αποφασίσει με την υπ΄αριθμό 108/2010 απόφαση την αναστολή της εκτέλεσης της με αριθμό 102/2010 απόφασής της «περί ανάκλησης άδειας λειτουργίας καταστήματος υγειονομικού ενδιαφέροντος».\nΠρέπει να αναφερθεί επίσης ότι η πρώτη απόφαση για το σφράγισμα του καταστήματος του Μανόλη Μαργαρίτη είχε ληφθεί από τη Δημαρχιακή Επιτροπή παρουσία των μελών της Γιάννη Μαυρομάτη, Θρασύβουλου Παζαρόπουλου, Αγγελάκη Σαμακοβλή και Κώστα Τζούμα, κι ενώ απουσίαζε ο επικεφαλής της αντιπολίτευσης στο Δήμο, Κυριάκος Στεφανίδης, ο οποίος αντέδρασε επίσης δυναμικά όταν πληροφορήθηκε την αυθαίρετη ενέργεια της διοίκησης Μαυρομάτη.\nΚαταπέλτης το πόρισμα κατά Μαυρομάτη\nΔεν έπεισε κανέναν ο απερχόμενος δήμαρχος Μηχανιώνας, Γιάννης Μαυρομάτης, στην τηλεοπτική του αντιπαράθεση, το βράδυ της Τρίτης, με τον δήμαρχο Θερμαϊκού Γιάννη Αλεξανδρή στην TV-100. Νευρικός, αγχωμένος, εριστικός, προσπαθούσε να απαντήσει με υπεκφυγές στα ερωτήματα που έθεταν οι τηλεθεατές και ο παρουσιαστής της εκπομπής, δημοσιογράφος Δημήτρης Ασπροπούλης.\nΕνδεικτική της αποπροσανατολιστικής του στάσης, ήταν η απάντησή του στην ερώτηση σχετικά με το πόρισμα για την κατάχρηση ύψους 894.000 ευρώ από το ταμείο του Δήμου. «Όταν το πάρω στα χέρια μου, τότε θα το δημοσιεύσω στην εφημερίδα που βγάζω», είπε ο κ. Μαυρομάτης, δηλώνοντας με τον τρόπο αυτό… άγνοια για το περιεχόμενο του εγγράφου.\nΕφόσον όμως, όπως λέει, δεν είδε το πόρισμα, τότε γιατί δεν αντιδρά στα όσα βλέπουν διαρκώς το φως της δημοσιότητας; Γιατί δεν προσπαθεί να προστατεύσει την τιμή και την υπόληψή του εφόσον όπως ισχυρίζεται είναι «καθαρός»; Γιατί δεν ζήτησε ο ίδιος να πάρει στα χέρια του το πόρισμα και να απαντήσει στους επικριτές του, εάν δεν είναι αλήθεια τα όσα του καταμαρτυρούν;\nΣύμφωνα με τα όσα γράφτηκαν σε αρκετές εφημερίδες και αναρτήθηκαν σε πάρα πολλές ιστοσελίδες στο Ίντερνετ, το πόρισμα που συνέταξε ο Επιθεωρητής της Επιθεώρησης Κεντρικής Μακεδονίας του υπουργείου Οικονομικών κ. Γερονάσιος, επιδόθηκε από Δικαστικό Επιμελητή της υπηρεσίας στον κ. Μαυρομάτη εδώ και πολύ καιρό, περίπου δύο μήνες πριν. Και το πόρισμα, όπως είμαστε σε θέση να γνωρίζουμε από πολύ αξιόπιστη πηγή, είναι καταπέλτης κατά του δημάρχου Μηχανιώνας. Επισημαίνοντας τις βαρύτατες πολιτικές και άλλες ευθύνες του κ. Μαυρομάτη προσωπικά για το γεγονός ότι ενώ συνεχίζονταν επί ενάμιση έτος η κατάχρηση, η διοίκηση του Δήμου Μηχανιώνας δεν έκανε το παραμικρό για να την εντοπίσει και να την σταματήσει όσο ήταν ακόμη καιρός. Πριν δηλαδή να φτάσει η κλοπή σε αυτό το τεράστιο ύψος των 900.000 περίπου ευρώ.\nΌμως το ίδιο αποπροσανατολιστική, ήταν η στάση του και στις άλλες ερωτήσεις που του τέθηκαν. Όπως για παράδειγμα για τα 42 τον αριθμό «μεγάλα έργα» που είχε εξαγγείλει στις προηγούμενες εκλογές του 2006 για τη Μηχανιώνα και από τα οποία δεν υλοποίησε κανένα.\nΘυμίζουμε μερικές από τις υποσχέσεις Μαυρομάτη για έργα: Διεθνές Πανεπιστήμιο, Διεθνές συνεδριακό κέντρο, ξενοδοχειακές εγκαταστάσεις, κέντρο ιππασίας, πάρκο άθλησης και αναψυχής, ενυδρείο, τσιπουράδικα, υπόγειο πάρκινγκ, βαγονέτο σύνδεσης παραλίας με τον οικισμό, προστατευτικός μώλος στο λιμάνι, αλιευτικό μουσείο, κολυμβητήριο, θέατρο και πολλά άλλα.\nΤο μόνο που βρήκε να πει, ήταν ότι έκανε σχολικά κτίρια και κάποια κράσπεδα δρόμων. Για να του θυμίσει όμως ο κ. Αλεξανδρής ότι τα μεν σχολεία έγιναν με κονδύλια του υπουργείου Παιδείας και οι δρόμοι με λεφτά της νομαρχίας.\nΤις λίγες μέρες που απομένουν μέχρι τον δεύτερο γύρο των εκλογών, πολλά έχουμε να ακούσουμε ακόμη από τον κ. Μαυρομάτη. Το σίγουρο όμως είναι ότι οι πολίτες μπούχτισαν πλέον από τον βίο και την πολιτεία του. Γιαυτό και ετοιμάζονται να τον μαυρίσουν πανηγυρικά την Κυριακή.\nΔευτέρα, 8 Νοεμβρίου 2010\n"Και τώρα τι κάνουμε";\nτου Σπύρου Κουζινόπουλου, δημοσιογράφου-συγγραφέα, τ. Γενικού Διευθυντή του Μακεδονικού Πρακτορείου Ειδήσεων\nΑρκετοί φίλοι, συνδημότες μας στο Δήμο Θερμαϊκού αλλά και συνυποψήφιοί μας στο συνδυασμό "Μπροστά Μαζί" με τον οποίο μετείχαμε στις δημοτικές εκλογές, καθώς επίσης και υποψήφιοι και ψηφοφόροι άλλων συνδυασμών, που μαζί τους δώσαμε την μάχη την καλή στην εκλογική αναμέτρηση, μας τηλεφωνούν συνεχώς από το πρωί της Δευτέρας, για να ρωτήσουν με αγωνία και ειλικρινές ενδιαφέρον: "Και τώρα τι κάνουμε"; Eννοώντας φυσικά το τι πρέπει να ψηφίσουν στο β΄γύρο της προσεχούς Κυριακής.\nΘεωρούμε ότι είναι πολύ νωρίς ακόμη για την εξαγωγή των πολιτικών συμπερασμάτων που προκύπτουν από το αποτέλεσμα των εκλογών στην περιοχή μας. Πιστεύουμε ότι οι εκτιμήσεις αυτές είναι απαραίτητες, αφού όμως καταλαγιάσουν οι όποιες προεκλογικές εξάρσεις και αντιθέσεις μετά την επόμενη Κυριακή. Τότε, θα μπορέσουμε να δούμε νηφάλια και ψύχραιμα, τι είναι αυτό που συνετέλεσε ώστε να παραμείνουν στο πολύ χαμηλό επίπεδο του 33,70% και του 32,31% αντίστοιχα τα ποσοστά που πήραν οι δύο "μονομάχοι" για τον β΄γύρο, Γιάννης Αλεξανδρής και Γιάννης Μαυρομάτης. Για να δούμε επίσης ποιά ήταν τα πραγματικά αίτια που οδήγησαν στην εκλογική πτώση του συνδυασμού του Λάκη Οικονομίδη, αλλά επίσης και τι συνέβαλε ώστε οι συνδυασμοί του Νίκου Παράσχου, του Γρηγόρη Παραδείση και της Ντίνας Μώραλη να πάρουν ποσοστά πολύ κατώτερα των προσδοκιών και των στόχων που οι ίδιοι έθεταν.Με όλα αυτά, θα έχουμε όλο τον χρόνο μπροστά μας να ασχοληθούμε μετά τις 14 Νοεμβρίου.\nΕκείνο όμως που πραγματικά επείγει για την παρούσα στιγμή, είναι τι κάνουμε ή για να ακριβολογούμε, τι ρίχνουμε στην κάλπη την προσεχή Κυριακή.\nΟι δύο διεκδικητές του δημαρχιακού αξιώματος, Αλεξανδρής και Μαυρομάτης, είναι λίγο-πολύ γνωστοί. Εμείς σε αρκετά άρθρα μας, σε όλη τη διάρκεια της προεκλογικής περιόδου, τους βάζαμε "στο ίδιο τσουβάλι", όσον αφορά τις ικανότητές τους και την αποτελεσματικότητά τους ως δημάρχων. Ίσως μια λύση, θα ήταν να μην προσέλθουμε στις κάλπες, αυξάνοντας έτσι και το ποσοσό αποχής. Όμως, ως υπεύθυνοι δημοκρατικοί πολίτες που είμαστε όλοι, θα πρέπει να ασκήσουμε οπωσδήποτε το εκλογικό μας δικαίωμα και να μην το απεμπολήσουμε. Και σε αυτή την περίπτωση, προσερχόμενοι στις κάλπες, χρειάζεται να πρυτανεύσουν στην όποια επιλογή μας για το νέο Δήμαρχο, τα κριτήρια της τιμιότητας, της αξιοπρέπειας και της διαφάνειας. Τα κριτήρια δηλαδή που κυριαρχούν σήμερα στην ελληνική κοινωνία, ιδιαίτερα με την οικονομική και πολιτική κρίση που μαστίζει τη χώρα.\nΣτα θέματα αυτά, οι δύο υποψήφιοι νομίζουμε ότι διαφέρουν σημαντικά. Στον γιατρό Γιάννη Αλεξανδρή, μπορεί να του καταλογίζουν πολλά οι πολιτικοί του αντίπαλοι. Τον επικρίναμε κι εμείς γι αρκετά. Στα ζητήματα όμως της διαφάνειας, της τιμιότητας και της αξιοπρέπειας δεν μπορεί να του βρει κανείς το παραμικρό ψεγάδι. Αντιθέτως, τι να πούμε για τον κ. Γιάννη Μαυρομάτη και το πέρασμά του, ως οδοστρωτήρα αυτά τα οκτώ χρόνια από το Δήμο Μηχανιώνας; Ακούστηκαν όλο αυτό το διάστημα τόσα πολλά, που μας πιάνει σύγκρυο όταν σκεφτόμαστε ότι μπορεί να συνεχίσει με τον ίδιο τρόπο να ασκεί εξουσία και στο νέο ενιαίο Δήμο Θερμαϊκού. Με πρώτη και καλύτερη την περίπτωση της κατάχρησης από το ταμείο του Δήμου Μηχανιώνας. Ένα τεράστιο σκάνδαλο για το οποίο δεν βρήκε το θάρρος και δεν είχε την αξιοπρέπεια να ζητήσει έστω μια συγνώμη από τους συνδημότες του για το γεγονός ότι κλάπηκαν 894.000 ευρώ από το ταμείο του Δήμου και η διοίκηση.... "έβοσκε τα πρόβατα", σύμφωνα με τον Χάρρυ Κλυνν. Για να μην αναφέρουμε και όλα τα άλλα (τσαρδάκια, πρόστιμα, χρέη) που δημιούργησαν ασφυκτικό κλοιό γύρω απο το Δήμο αλλά και τους Μηχανιώτες, οι οποίοι στο τέλος θα κληθούν να πληρώσουν "το μάρμαρο" για τις αστοχίες, στην καλύτερη περίπτωση, του κ. Μαυρομάτη.\nΑπό την άλλη, παρακολουθούμε όλο αυτό το διάστημα, να ρέει ποταμός χρήματος από το συνδυασμό του απερχόμενου δημάρχου. Η γνωστή λαϊκή παροιμία λέει ότι "ο βήχας, ο έρωτας και το χρήμα δεν κρύβονται". Είδαμε μία σπατάλη χρημάτων άνευ προηγουμένου που μας κάνει να αναρωτιόμαστε "από που τα βρίσκει ο κ. Μαυρομάτης"; Και με την ευκαιρία να τον ρωτήσουμε:\n- Πόσο κόστισε μέχρι σήμερα η έκδοση της προπαγανδιστικής του εφημερίδας; Μέχρι τώρα, εξέδωσε 14 φύλλα αυτής της εφημερίδας, σε ένα τιράζ 30-35.000 αντιτύπων για την κάθε έκδοση. Οι πληροφορίες που κυκλοφορούν (εμείς ξέρουμε και το τυπογραφείο που εκδίδει την εφημερίδα του), λένε ότι το κάθε φύλλο στοιχίζει περίπου 5.000 ευρώ. Αν πολαπλασιάσετε αυτό το ποσό επί 14 φύλλα, βρίσκετε αμέσως το κόστος. Χώρια όλα τα άλλα που ξοδεύει αφειδώς. Πόθεν έσχες όλα αυτά; Εκτός και εάν ο κ. Μαυρομάτης βρήκε τα χρήματα από... προκαταβολές που πήρε για να φτιάξει στη Μηχανιώνα και την Περαία τις δύο "τεράστιες επενδύσεις" με χρήματα από τις πετρελαιοπηγές του Καντάφι, που τάχα συμφώνησε με τον πρέσβη της Λιβύης !!.\nΕπομένως, δίλημμα δεν υπάρχει. Και στην κάλπη πάμε την Κυριακή, αποφασισμένοι να φράξουμε το δρόμο στους παραμυθάδες, τους ανίκανους, τους αδιαφανείς και τους φαύλους. Το στραβό μοντέλο οπισθοδρόμησης και υπανάπτυξης που εφάρμοσαν επί οκτώ χρόνια στη Μηχανιώνα, δεν πρέπει να τους επιτρέψουμε να το μεταφέρουν και στο σύνολο του νέου Δήμου Θερμαϊκού.\nΑποτελέσματα Δημοτικών Εκλογών για τον Δήμο Θερμαϊκού Α' Κυριακή\nΟ κος Αλεξανδρής προηγείται μεν, με μικρή διαφορά, αλλά υπάρχει έντονος ενθουσιασμός από το εκλογικό αποτέλεσμα, αφού ο αντίπαλος με τόσα αθέμιτα μέσα που χρησιμοποίησε δεν κατάφερε να προηγηθεί. Στον επόμενο γύρο οι δημότες θα κληθούν να επιλέξουν ανάμεσα στο ήθος και την διαφάνεια και στην διαφθορά.\nΤα τελικά αποτελέσματα έχουν ως εξής:\n1ος Αλεξανδρής Ιωάννης 33,78% (7.211 ψήφοι)\n2ος Μαυρομάτης Ιωάννης 32,56% (6.950 ψήφοι)\n3ος Οικονομίδης Απόστολος 10,10 (2.156 ψήφοι)\n4ος Παράσχος Νικόλαος 9,47% (2.021 ψήφοι)\n5ος Παραδείσης Γρηγόρης 8,85% (1.890 ψήφοι)\n6ος Μώραλη Κωνσταντίνα 5,23% (1.117 ψήφοι)\nΣάββατο, 6 Νοεμβρίου 2010\nΓιατί «ΘΕΡΜΑΪΚΟΣ για ΟΛΟΥΣ» ; Γιατί Γιάννη Αλεξανδρή ; Επειδή δεν είμαστε όλοι ίδιοι !\nΥποψήφια Δημοτική Σύμβουλος με τον\nσυνδυασμό "ΘΕΡΜΑΙΚΟΣ για ΟΛΟΥΣ"\nΓια περίπου 9000 κατοίκους στη Μηχανιώνα εδώ και οκτώ χρόνια η λέξη διαφάνεια δεν υπήρξε καν στο λεξικό χάριν στα έργα και τις ημέρες της απερχόμενης διοίκησης. Είδαμε στη διάρκεια της προεκλογικής περιόδου, ότι η λέξη ήθος, είναι μία πολυτέλεια στην οποία δεν δίνουν την παραμικρή σημασία κάποιοι συνυποψήφιοί μας. Είδαμε ότι η χρηστή διαχείριση των οικονομικών , είναι λέξεις που ενδεχομένως δεν διδάχθηκαν ποτέ.\nΉρθε η ώρα να μπει ένα τέλος. Ηρθε η ώρα να αλλάξουμε την εικόνα της περιοχής μας. Δεν είναι δυνατόν να επιτρέψουμε στο εξής να χρησιμοποιείται η Μηχανιώνα ως παράδειγμα κακοδιαχείρησης και σκανδάλων.\nΕίναι κοινό μυστικό και καθημερινή συζήτηση ότι οι δημότες του σημερινού Δήμου Μηχανιώνας έχουν δυστυχως στην πλάτη τους, εκτός από το γενικό δημόσιο χρέος που αντιμετωπίζει ο κάθε Έλληνας, και ένα επιπλέον, μεγάλο ποσό που προέκυψε από την κακή μέχρι σήμερα διοίκηση του δήμου.\nΗδη στη δημοσιότητα έχουν δοθεί περιπτώσεις απώλειας χρημάτων από τα ταμεία του Δήμου Μηχανιώνας που συνολικά πλησιάζουν τα 4 εκατομμύρια ευρώ. Μάθαμε για την περίπτωση του υπέρογκου προστίμου από την Πολεοδομία που θα βαρύνει τους δημότες και για τα επόμενα χρόνια και αφορά 2.600.000 ευρώ. Μάθαμε για τις 900.000 που λείπουν από το ταμείο και ήδη η δικαιοσύνη έχει ολοκληρώσει την έρευνα για την περίπτωση της υπεξαίρεσης, αν και το πόρισμα όλως περιέργως δεν έχει δει ακόμη το φως της δημοσιότητας.\nΤην ίδια ώρα και για τελείως διαφορετικούς λόγους η Περιφέρεια Κεντρικής Μακεδονίας επέβαλε παύση καθηκόντων για 30 ημέρες στον σημερινό Δημαρχο Μηχανιώνας για σοβαρή παράβαση καθήκοντος.\nΌταν λοιπόν ο νέος διευρυμένος νέος Δήμος θα έχει από την πρώτη του έτους να ανταπεξέλθει σε 235 νέες αρμοδιότητες , άνθρωποι που δεν έδειξαν την απαιτούμενη υπευθυνότητα στις υποχρεώσεις μικρότερων δήμων, φανταστείτε τι θα μπορούσε να γίνει αν αναλάμβαναν τη διοίκηση ενός τεράστιου δήμου όπως είναι ο νέος Δημος Θερμαϊκού.\nΗ παράταξη «Θερμαϊκός για όλους» μέσα από τη σύνθεση δυνάμεων και την επιλογή των καλύτερων στελεχών και από τους τρεις δήμους που θα αποτελέσουν από την 1η Ιανουαρίου του 2011 τον νέον διευρυμένο Δήμο Θερμαϊκού αντιμετωπίζει ήδη ώριμα και συνετά τα θέματα της λειτουργίας του νέου δήμου.\nΕνενήνταεννέα στελέχη έχουν τεθεί ήδη στη διάθεση των δημοτών έτοιμα για δουλειά Πολλή δουλειά , κάτι που ο ίδιος ο επικεφαλής της παράταξης Γιάννης Αλεξανδρής έχει ήδη αποδείξει στην προηγούμενη θητεία του, και την οποία κανένα στέλεχος της παράταξης δεν φοβάται. Και καλή δουλειά καθώς όλοι μας είμαστε άνθρωποι που είτε έχουμε δουλέψει για χρόνια στην αυτοδιοίκηση, είτε έχουμε διακριθεί στους επαγγελματικούς μας χώρους και μπορούμε να προσφέρουμε εξειδικευμένη γνώση για το κοινό καλό. Με λίγα λόγια, δεν είμαστε απλά έτοιμοι, είμαστε αποφασισμένοι να πετύχουμε.\nΤίποτα ωστόσο δεν θα είναι εφικτό εάν δεν προηγηθεί μία «συμφωνία» μεταξύ της διοίκησης και των δημοτών. Αυτές οι αυτοδιοικητικές εκλογές πρέπει να έχουν αυτό ακριβώς το χαρακτηριστικό. Να αποτελέσουν μία ένδειξη ότι η κοινωνία στη βάση της είναι ενωμένη και έχει ως στόχο το κοινό καλό, τη συμμετοχικότητα, την ανάπτυξη και την αλληλεγγύη. Από την προσπάθεια που θα ακολουθήσει δεν πρέπει να λείπει κανείς. Άλλωστε όταν μιλάμε για τον δήμο μας, μιλάμε για την καθημερινότητά μας. Για το σπίτι μας, το σχολείο των παιδιών μας. Όλοι όσοι συμμετέχουμε στην παράταξη «Θερμαϊκός για όλους», τη δημοτική μας παράταξη, έχουμε δώσει το δείγμα γραφής μας, έχουμε αποδείξει ότι μπορούμε και τα καταφέρνουμε.\nΗ μέχρι σήμερα διοίκηση του Γιάννη Αλεξανδρή στον σημερινό Δήμο Θερμαϊκού μας έχει δείξει πως όταν κάποιος γνωρίζει τον τρόπο και κυρίως, όταν ήδη έχει πιστοποιηθεί να διαχειρίζεται ευρωπαϊκά κονδύλια, δεν έχει να φοβηθεί τίποτε. Ούτε την απειλή της οικονομικής κρίσης.\nΈχει υποβληθεί ήδη από τις 30 Σεπτεμβρίου ένα πρόγραμμα ψηφιακής σύγκλισης που αφορά και τους τρεις σημερινούς δήμους . Αυτό δείχνει ότι η παράταξή μας «Θερμαϊκός για όλους» έχει αρχίσει ήδη να εργάζεται προς όφελος και του κάθε νέου δημότη του υπό συνένωση δήμου. Είναι ένα μικρό παράδειγμα για το ότι δεν θα υπάρξει ούτε μία ημέρα χαμένη.\nΗ φράση «είστε όλοι ίδιοι» δεν μας αφορά. Δεν είμαστε όλοι ίδιοι. Δεν ελεγχόμαστε όλοι για παράβαση καθήκοντος, δεν επιτρέψαμε όλοι τα φαινόμενα κακοδιαχείρισης στο δήμο μας. Δίνουμε νέα πνοή στον τόπο μας, ενισχύουμε την δυναμική του.\nΕγγυόμαστε αυτό που τόσο λείπει στις ημέρες μας από την πολιτική . ΤΟ ΗΘΟΣ. Με χέρια καθαρά και το κεφάλι ψηλά, μπορούμε και σας κοιτάμε στα μάτια. Και δεν θα σταματήσουμε να το κάνουμε ποτέ. Γιατί πολύ απλά…. ΔΕΝ ΕΙΜΑΣΤΕ ΟΛΟΙ ΙΔΙΟΙ\nΗ "τέχνη" του ψεύδους και ο πολιτισμός της αλήθειας\nΛίγα εικοσιτετράωρα πριν την ετυμηγορία της κάλπης «τα εν Δήμω εν οίκω» βρίσκονται εδώ για να βάλουν για μία ακόμη φορά τα πράγματα στη σωστή τους διάσταση. Οι δημότες του νέου, Καλλικράτειου Δήμου Θερμαϊκού οφείλουν να γνωρίζουν πριν αποφασίσουν.\nΤο δίλλημα των αυτοδιοικητικών εκλογών της 7ης Νοεμβρίου για εμάς, του κατοίκους του νέου Δήμου Θερμαϊκού, δυστυχώς δεν είναι τόσο απλό όσο αυτό που έθεσαν κάποιοι και έχει να κάνει με την επιλογή «μνημόνιο ή όχι». Εχουμε μια πολύ πιο βαριά ευθύνη στην πλάτη μας. Καλούμαστε να επιλέξουμε υπέρ του αυτονόητου. Υπέρ του ήθους και διαφάνειας που θα έπρεπε να αποτελούν «στεγανά» για το δημοκρατικό μας πολίτευμα, αλλά όμως κάποιοι τα καταστρατήγησαν με τον χειρότερο τρόπο. Επιλέγοντας το ψέμα, τη συγκάλυψη και την παραπληροφόρηση.\nΠαραδείγματα κακής διοίκησης, παράβασης καθηκόντων, κατασπατάλησης των χρημάτων των δημοτών, είναι καθημερινό φαινόμενο για πολλούς από εμάς. Τα χρόνια που πέρασαν είδαμε με απογοήτευση τους ανθρώπους που εμπιστευτήκαμε στις εκλογές του 2006 για την περίπτωση της Επανομής, ή ακόμη νωρίτερα, το 2002 για την περίπτωση της Μηχανιώνας, να ισοπεδώνουν θεσμούς, να αναπαύονται στην αναπαυτική καρέκλα του γραφείου δημάρχου και να αναλώνονται σε προσπάθεια ωραιοποίησης των αποτελεσμάτων της ανικανότητάς τους.\nΕυτυχώς υπάρχει ο άλλος δρόμος. Ο δρόμος της ηθικής, ο πολιτισμός της αλήθειας, ο τρόπος των ικανών. Είναι στο χέρι μας να επιλέξουμε. Θα επιτρέψουμε στους εαυτούς μας να παραπλανηθούν για μία ακόμη φορά? Θα βολευτούμε πίσω από εφήμερες «εξυπηρετήσεις» και υποσχέσεις? Θα αρκετούμε σε λόγια που μας κάνουν να αισθανόμαστε όμορφα, γνωρίζοντας ότι υπονομεύουν το μέλλον μας?\nΦωτίου Πέτρος - καλλιτέχνης\nΧαρισμένο σε όλους αυτούς που με την σιωπή τους έφεραν την μιζέρια στον τόπο μας\nΧαρισμένο σε όλους αυτούς που με την σιωπή τους άφησαν τη διαφθορά να μεγαλώσει\nΧαρισμένο σε όλους αυτούς που με την σιωπή τους υποχρέωσαν τους γείτονες τους φίλους τα παιδιά τους να πληρώσουν τα κλεμμένα\nΧαρισμένο σε όλους αυτούς που με την σιωπή τους χρέωσαν τα πρόστιμα στους γείτονες στους φίλους στα παιδιά τους\nΧαρισμένο σε όλους αυτούς που με την σιωπή τους προσπαθούν να χουν μια θέση δίπλα στα κλεμμένα\nΧαρισμένο σε όλους αυτούς που με την σιωπή τους κέρδισαν 1 βαρέλι πετρέλαιο\nΧαρισμένο σε όλους αυτούς τους υποψηφίους Δημάρχους και συμβούλους που με την σιωπή τους νομίζετε ότι παραμείνετε τα καλά παιδιά.\nΣώπα μη μιλάς ! (του Αζίζ Νεσίν)\nΣώπα, μη μιλάς , είναι ντροπή κόψ' τη φωνή σου σώπασε επιτέλους\nκι αν ο λόγος είναι αργυρός η σιωπή είναι χρυσός.\nΤα πρώτα λόγια που άκουσα από παιδί\nέκλαιγα, γέλαγα, έπαιζα μου λέγανε: "σώπα".\nΣτο σχολείο μού κρύψαν την αλήθεια τη μισή,\nμου λέγανε :"εσένα τι σε νοιάζει ; Σώπα!"\nΜε φιλούσε το πρώτο κορίτσι που ερωτεύτηκα και μου λέγανε:\n"κοίτα μην πεις τίποτα, σσσσ....σώπα!"\nΚόψε τη φωνή σου και μη μιλάς, σώπαινε.\nΚαι αυτό βάσταξε μέχρι τα είκοσι μου χρόνια.\nΟ λόγος του μεγάλου η σιωπή του μικρού.\nΈβλεπα αίματα στο πεζοδρόμιο,\n"Τι σε νοιάζει εσένα;", μου λέγανε,\n"θα βρεις το μπελά σου, σώπα".\nΑργότερα φωνάζανε οι προϊστάμενοι\n"Μη χώνεις τη μύτη σου παντού,\nκάνε πως δεν καταλαβαίνεις, σώπα"\nΠαντρεύτηκα, έκανα παιδιά ,\nη γυναίκα μου ήταν τίμια κι εργατική και ήξερε να σωπαίνει.\nΕίχε μάνα συνετή, που της έλεγε "Σώπα".\nΣε χρόνια δίσεκτα οι γονείς, οι γείτονες με συμβουλεύανε :\n"Μην ανακατεύεσαι, κάνε πως δεν είδες τίποτα. Σώπα"\nΜπορεί να μην είχαμε με δαύτους γνωριμίες ζηλευτές,\nμε τους γείτονες, μας ένωνε, όμως, το Σώπα.\nΣώπα ο ένας, σώπα ο άλλος σώπα οι επάνω, σώπα οι κάτω,\nσώπα όλη η πολυκατοικία και όλο το τετράγωνο.\nΣώπα οι δρόμοι οι κάθετοι και οι δρόμοι οι παράλληλοι.\nΚατάπιαμε τη γλώσσα μας.\nΣτόμα έχουμε και μιλιά δεν έχουμε.\nΦτιάξαμε το σύλλογο του "Σώπα".\nκαι μαζευτήκαμε πολλοί\nμία πολιτεία ολόκληρη, μια δύναμη μεγάλη, αλλά μουγκή!\nΠετύχαμε πολλά, φτάσαμε ψηλά, μας δώσανε παράσημα,\nτα πάντα κι όλα πολύ.\nΕύκολα, μόνο με το Σώπα.\nΜεγάλη τέχνη αυτό το "Σώπα".\nΜάθε το στη γυναίκα σου, στο παιδί σου, στην πεθερά σου\nκι όταν νιώσεις ανάγκη να μιλήσεις ξερίζωσε τη γλώσσα σου\nκαι κάν' την να σωπάσει.\nΚόψ' την σύρριζα. Πέτα την στα σκυλιά.\nΤο μόνο άχρηστο όργανο από τη στιγμή που δεν το μεταχειρίζεσαι σωστά.\nΔεν θα έχεις έτσι εφιάλτες , τύψεις κι αμφιβολίες.\nΔε θα ντρέπεσαι τα παιδιά σου και θα γλιτώσεις από το βραχνά να μιλάς ,\nχωρίς να μιλάς να λες "έχετε δίκιο, είμαι σαν κι εσάς"\nΑχ! Πόσο θα 'θελα να μιλήσω ο κερατάς.\nκαι δεν θα μιλάς ,\nθα γίνεις φαφλατάς ,\nθα σαλιαρίζεις αντί να μιλάς .\nΚόψε τη γλώσσα σου, κόψ' την αμέσως.\nΔεν έχεις περιθώρια.\nΑφού δε θα μιλήσεις, καλύτερα να το τολμήσεις Κόψε τη γλώσσα σου.\nΓια να είσαι τουλάχιστον σωστός στα σχέδια και στα όνειρά μου\nανάμεσα σε λυγμούς και σε παροξυσμούς κρατώ τη γλώσσα μου,\nγιατί νομίζω πως θα' ρθει η στιγμή που δεν θα αντέξω\nκαι θα ξεσπάσω και δεν θα φοβηθώ και θα ελπίζω\nκαι κάθε στιγμή το λαρύγγι μου θα γεμίζω με ένα φθόγγο,\nμε έναν ψίθυρο, με ένα τραύλισμα , με μια κραυγή που θα μου λέει:\nτελικά τίποτα δεν είναι τυχαίο,\n7 του Νοεμβρίου.\nίσως να είναι η στιγμή που πρέπει κάποτε εσύ ναι εσύ να\nΗ ώρα της ψήφου και τα κριτήρια που κυριαρχούν\nτ.Γενικός Διευθυντής του Μακεδονικού Πρακτορείου Ειδήσεων,\nΥποψήφιος δημοτικός σύμβουλος με τον συνδυασμό\n"ΜΑΖΙ ΜΠΡΟΣΤΑ για τον νέο Δήμο Θερμαϊκού"\nΦτάσαμε στην τελική ευθεία. Σε λίγες ώρες ψηφίζουμε για να επιλέξουμε τον καλύτερο ως δήμαρχο. Για να διαλέξουμε από τους έξι (6) υποψήφιους δημάρχους που κατέρχονται στο νέο Δήμο Θερμαϊκού τον ικανότερο, τον τιμιότερο, τον πιο αποτελεσματικό και τον πιο ειλικρινή. Τον υποψήφιο δήμαρχο που στη διάρκεια της προεκλογικής περιόδου έδωσε τις πιο πειστικές απαντήσεις στα ερωτήματα των πολιτών. Μαυρίζοντας ταυτόχρονα αυτούς που με τα καμώματά τους ταλαιπώρησαν όλα αυτά τα χρόνια τον τόπο μας. Τιμωρώντας τους ψεύτες και τους ανίκανους. Φράζοντας το δρόμο στους επικίνδυνους και τους αναποτελεσματικούς.\nΤαυτόχρονα όμως, με την επιλογή του συνδυασμού της προτίμησής μας, επιλέγουμε να βάλουμε σταυρό στους υποψήφιους δημοτικούς συμβούλους που διακρίνονται για τις ικανότητες, τις γνώσεις, τις δυνατότητες που έχουν να βοηθήσουν τον δήμαρχο που θα εκλεγεί, ώστε να επιτελέσει ένα ουσιαστικό έργο. Υποψηφίους δημοτικούς συμβούλους που λειτουργούν ενωτικά και όχι διχαστικά. Υποψηφίους που η δράση τους διακρίνεται για την πίστη τους στο «εμείς» και όχι στο «εγώ». Υποψηφίους δημοτικούς συμβούλους που έδωσαν εξετάσεις ότι νοιάζονται πρωτίστως για την προκοπή του νέου Δήμου Θερμαϊκού και όχι για την προσωπική πολιτική τους επιβίωση.\nΑυτή την ώρα, πρέπει να πούμε στους γείτονες, τους φίλους και τους συγγενείς μας ότι πρέπει να προσέλθουν όλοι στις κάλπες, καθώς δεν δικαιολογείται καμία αποχή. Το δικαίωμα της ψήφου, είναι ένα ιερό δημοκρατικό δικαίωμα, που κατακτήθηκε με μεγάλες θυσίες από τους πατεράδες και τους παππούδες μας και δεν έχουμε δικαίωμα να το απεμπολήσουμε. Ας πάμε στην κάλπη και ας ρίξει ο καθένας ότι επιθυμεί. Και όπως είναι γνωστό, η ψηφοφορία θα είναι διπλή, καθώς θα ψηφίσουμε ταυτόχρονα για δήμαρχο και περιφερειάρχη.\nΠιστεύουμε ότι οι συνδημότες μας ψηφοφόροι θα αγνοήσουν όλα τα ψευτοδιλήμματα που καλλιεργούνται τις τελευταίες ώρες, θα αγνοήσουν πιέσεις και συναισθηματισμούς και θα προσέλθουν την Κυριακή για να ρίξουν τα ψηφοδέλτιά τους σε δύο κάλπες: Στη μία, αυτή των Περιφερειακών εκλογών, θα ψηφίσουν για να στείλουν «όπου δει» το πολιτικό μήνυμα διαμαρτυρίας για την κατάντια της χώρας και την αφαίμαξη του λαού μας . Και στην άλλη κάλπη, των δημοτικών εκλογών, θα ψηφίσουν έντιμα, αξιοπρεπή και ικανά στελέχη, που θα μπορέσουν μέσα στις Συμπληγάδες της κρίσης, να διαχειριστούν με σωφροσύνη και εντιμότητα τις τύχες του τόπου τους.\nΤετάρτη, 3 Νοεμβρίου 2010\nΠως θα αναπτυχθεί η Μηχανιώνα\nΚάποτε η Μηχανιώνα ήταν το κεφαλοχώρι της περιοχής. Είχε πολλούς επισκέπτες και τουρίστες για την Παναγία και για την θάλασσα. Είχε δηλαδή ανάπτυξη. Οι λανθασμένες επιλογές, οι άστοχοι χειρισμοί, η κακοδιαχείριση και η κακοδιοίκηση κυρίως της τελευταίας 8ετίας υποβάθμισαν την περιοχή, αφού ο ρυθμός ανάπτυξης ήταν πολύ μικρότερος του μέσου όρου γειτονικών δήμων.\nΤο 2006 διεκδίκησα την Διοίκηση του Δήμου με σημαία την ανάπτυξη, και όχι για μια απλή διαχείριση των χρημάτων των δημοτών. Όνειρό μου ήταν και είναι να υπάρχει μηδενική ανεργία, να έχουν οι δημότες ποιοτικές και πιστοποιημένες υπηρεσίες και να είναι περήφανοι που ζουν σ’ αυτό το τόπο. Τόνισα ότι πρέπει να αξιοποιήσουμε τα θετικά χαρακτηριστικά της περιοχής μας που είναι η φυσική της ομορφιά και η πλεονεκτική της θέση, προς όφελος όλου του δήμου. Ο τόπος μας έχει την δυνατότητα να γίνει κέντρο Οικονομίας, Τουρισμού, Αθλητισμού και Πολιτισμού. Οι προτάσεις μου για την ανάπτυξη του δήμου ήταν και είναι ξεκάθαρες, συγκεκριμένες και επίκαιρες, μέχρι σήμερα, που ο δήμος μας ενώνεται με τους δήμους Θερμαϊκού και Επανομής.\nΟυσιαστικά πρέπει να γίνουν επενδύσεις στο τόπο μας. Για να υπάρξουν επενδύσεις, πρέπει να δοθούν επιχειρηματικά κίνητρα. Οι επενδύσεις θα φέρουν δουλειές και οικονομική ευημερία στους δημότες αλλά και στον δήμο, ώστε η δημοτική αρχή να μπορεί να δίνει λύσεις σε κοινωνικά προβλήματα, και να συμβάλει στον πολιτισμό, την παιδεία, την υγεία, το περιβάλλον. Ακόμα και ο ίδιος ο Δήμος μέσω των δημοτικών επιχειρήσεων, πρέπει να αναπτύξει επιχειρηματική δραστηριότητα, να γίνει ένας επικερδής οργανισμός, και να προσφέρει τα κέρδη του στους δημότες.\nΣυγκεκριμένα πρέπει :\n1. Να αξιοποιήσουμε τη δημόσια και δημοτική ακίνητη περιουσία.\n2. Να αναπτύξουμε ποιοτικό θαλάσσιο τουρισμό μέσα από την αξιοποίηση των παραλιών μας (καθαριότητα της θάλασσας και των ακτών μας, σύγχρονες εγκαταστάσεις για την εξυπηρέτηση των λουομένων, Κέντρο Θαλασσίων Σπορ) τη δημιουργία Μαρίνας για τον ελλιμενισμό τουριστικών σκαφών.\n3. Να αναπτύξουμε τουρισμό αναψυχής, εστίασης και διασκέδασης μέσα από σύνθετες τουριστικές επενδύσεις στο μείζον παραλιακό μέτωπο του Δήμου (πχ κατασκευή ξενοδοχείων).\n4. Να προωθήσουμε τον συνεδριακό, θρησκευτικό, Πολιτιστικό, Οικολογικό, Αθλητικό & Αλιευτικό Τουρισμό, μέσα από κατασκευή αθλητικών εγκαταστάσεων (πχ κολυμβητήριο), την υποστήριξη αθλητισμού (ναυταθλητικό σύλλογο, καιτ-σερφ, κλπ), την κατασκευή συνεδριακού κέντρου με την ονομασία ΚΟΧΥΛΙ ΠΟΛΙΤΙΣΜΟΥ (που θα φιλοξενεί Πολιτιστικούς, Εικαστικούς, Συνεδριακούς, Εκπαιδευτικούς και Εκθεσιακούς Χώρους), την ανάδειξη της Μηχανιώνας ως θρησκευτική πρωτεύουσα και πύλη για το Άγιο Όρος, κλπ\n5. Να αναπτυχθεί το βιοτεχνικό πάρκο και να δημιουργήσουμε σύγχρονες υποδομές και να δώσουμε κίνητρα για την εγκατάσταση νέων επιχειρήσεων\n6. Να βελτιώσουμε την πρόσβαση προς την Μηχανιώνα (οδική συγκοινωνία, προαστιακός, κλπ)\n7. Να ενισχύσουμε την γεωργία μέσα από νέες καλλιέργειες και τις νέες αγορές που θα δημιουργήσει η οικοτουριστική ανάπτυξη.\n8. Να ενισχύσουμε την αλιεία με την δημιουργία σύγχρονων υποδομών.\nΣήμερα με τον Καλλικράτη μας δίνεται η δυνατότητα, σε μεγαλύτερο βαθμό, να πάρουμε την ανάπτυξη στα χέρια του νέου δήμου. Η άποψή μου είναι ότι με την λειτουργία του Δημοτικού Λιμενικού Ταμείου του Δήμου Θερμαϊκού (λιμένες Ν. Επιβατών, Αγγελοχωρίου, Μηχανιώνας, Επανομής) τον Ιανουάριο του 2011, πρέπει να δώσουμε έμφαση στην ενίσχυση της αλιείας, τον σύνθετο τουρισμό, την αναψυχή και το εμπόριο. Επίσης πρέπει να επαναλειτουργήσουν και τα δυο κάμπινγκ Επανομής και Αγίας Τριάδας ως Οικολογικές Τουριστικές μονάδες με ανάληψης της διοίκησης τους από τον Δήμο και συνεργασία με επενδυτικά κεφάλαια. Τέλος θεωρώ ότι είναι αναγκαίο να εντατικοποιήσουμε τις ενέργειες για την λειτουργία των οικολογικών θεματικών πάρκων, σε συνεργασία με το Αριστοτέλειο Πανεπιστήμιο Θεσσαλονίκης.\nΤο μήνυμα αυτών των εκλογών είναι ότι η δημοτική αρχή που θα εκλεγεί πρέπει να ξεφύγει από την στείρα απλή διαχειριστική – λογιστική πολιτική. Πρέπει ο δήμος να μετατραπεί σε μοχλό ανάπτυξης της τοπικής κοινωνίας μας.\nΕγγραφείτε για να ενημερώνεστε μέσω email\nΟ αγώνας μας χρειάζεται την στήριξή σας\nRSS του eu-thermaikos\n«Να Μάθεις Να Φεύγεις» Του Λουντέμη: Ένας Σπουδαίος Οδηγός Ζωής!!\nΝα Μάθεις Να Φεύγεις Από την ασφάλεια τρύπιων αγκαλιών. Από χειραψίες που σε στοιχειώνουν. Από την ανάμνηση μιας κάλπικης ευτυχίας. ...\nΣταμάτα να αναζητάς την αξία σου από λάθος ανθρώπους !!!\nΈνα πολύ ωραίο κείμενο από το βιβλίο του Χόρχε Μπουκάι “Να σου πω μια ιστορία”, το οποίο ανάρτησε ο Δημήτρης Τσαουσίδης στο http://tsiaous...\nΙδιωτική παρέμβαση στην αποκομιδή των σκουπιδιών. Πρόβλημα ή λύση στο πρόβλημα;\nΜε αφορμή την ψήφιση από το Δημοτικό Συμβούλιο της ενίσχυσης της αποκομιδής των σκουπιδιών από ιδιώτη, κατά τους θερινούς μήνες, εγείρεται ...\n"Φωνάζω ελληνικά κι ούτε που μ' αποκρίνεται κανείς"\n«Τ' αγγεία γινήκαν θυμιατά και τα σκατά λιβάνι οι γύφτοι γίνανε δήμαρχοι κι οι κλέφτες καπετάνιοι» Γ. Σουρής Γυρίζεις σαν άνθρωπ...\nΔημοτικό Συμβούλιο 5 Μαρτίου 2010 17:00\nΤροποποίηση Ετήσιου Προγράμματος Δράσης ΚΑΠΗ Ν. Μηχανιώνας , έτους 2010. Έγκριση προϋπολογισμού ΚΑΠΗ Ν. Μηχανιώνας, οικονομικού έτους 2010....\nΝα αξιοποιηθούν τα ικανά στελέχη και των έξι συνδυ...\nΝα σταματήσει να εκφοβίζει, να εκβιάζει και να απε...\nΚαταδιώκει πολιτικούς του αντιπάλους ο Μαυρομάτης ...\nΑποτελέσματα Δημοτικών Εκλογών για τον Δήμο Θερμαϊ...\nΓιατί «ΘΕΡΜΑΪΚΟΣ για ΟΛΟΥΣ» ; Γιατί Γιάννη Αλεξανδ...\nΗ "τέχνη" του ψεύδους και ο πολιτισμός της αλήθεια...\nΤι σημαίνει "Κοινωνική συνείδηση"; Του Γιώργου Πενταράκη\nΣχολειο του Πολιτη 12-11-13 από Egnatiatv\nΕφημερεύοντα νοσοκομεία κλικ εδώ ή τηλ 14944\nΚέντρο Άμεσης Βοήθειας (ΕΚΑΒ) τηλ 166\nΚέντρο Υγείας Ν. Μηχανιώνας τηλ 2392330400 & 2392330401\nΔΕΗ (βλάβες) κλικ εδώ\nΟΤΕ (βλάβες) τηλ 13888\nΠερισσότερες χρήσιμες πληροφορίες σχετικά με Ιατρικές Υπηρεσίες, Φαρμακεία, Δημοτικές Υπηρεσίες, κλπ θα βρείτε εδώ\nΟ καιρός στην Μηχανιώνα\nHealth View - Υγεία & ζωή\nΒΙΟΓΡΑΦΙΚΟ ΣΗΜΕΙΩΜΑ ΤΟΥ ΣΤΕΦΑΝΙΔΗ ΚΥΡΙΑΚΟΥ (ΥΠΕΥΘΥΝΟΣ ΤΟΥ BLOG)\nΟ Κυριάκος Στεφανίδης γεννήθηκε στην Καβάλα το 1961 και το 1980 μετακόμισε για σπουδές στην Θεσσαλονίκη. Από το 1995 ζει και εργάζεται στην Μηχανιώνα και είναι πατέρας 4 παιδιών.\nΈχει πτυχίο Φυσιοθεραπείας από το ΤΕΙ Θεσσαλονίκης (1987), πτυχίο της Ιατρικής Σχολής του ΑΠΘ (1994), ειδικεύτηκε στην Γενική – Οικογενειακή Ιατρική (1998) και τέλος έχει μεταπτυχιακό τίτλο σπουδών στην Διοίκηση Υπηρεσιών Υγείας του ΕΑΠ (2013). Επίσης έχει εκπαιδευτεί στην Αθλητιατρική, στην Επείγουσα Προνοσοκομειακή Ιατρική, στην Υπέρταση, στον Ιατρικό Βελονισμό, στον Διαγνωστικό Υπέρηχο και στην εκπαίδευση των ειδικευομένων Γενικής Ιατρικής.\nΕργάστηκε επί 15 χρόνια στο Κέντρο Υγείας Μηχανιώνας ως Γενικός Ιατρός με το βαθμό του Επιμελητή Α. Εργάστηκε σαν γιατρός και φυσιοθεραπευτής διαφόρων Εθνικών Ομάδων, συμμετείχε σε μεγάλες Διεθνείς και Εθνικές Αθλητικές εκδηλώσεις στην Ελλάδα και στο εξωτερικό. Συμμετείχε στην ομάδα δειγματοληψίας Doping το 1991 στους Μεσογειακούς Αγώνες στην Θεσσαλονίκη. Στους Ολυμπιακούς Αγώνες της ΑΘΗΝΑΣ το 2004 συμμετείχε ως προϊστάμενος γιατρός στην ομάδα του Doping Control για την Βόρεια Ελλάδα. Σήμερα διατηρεί ιδιωτικό ιατρείο στην Μηχανιώνα\nΕπί χρόνια ήταν αναπληρωτής συντονιστής εκπαίδευσης των Γενικών Ιατρών και επιστημονικός συνεργάτης στην εκπαίδευση προπτυχιακών φοιτητών της Ιατρικής Σχολής του ΑΠΘ. Το 2008 - 2009 συμμετείχε σε κοινό πρότζεκτ συνεργασίας ΕΕ - ΟΗΕ - ΔΟΕ για την δημιουργία Γεωπάρκου και υπηρεσιών Υγείας στην περιοχή της Ινδονησίας.\nΔιετέλεσε μέλος στο Δ.Σ. της Ένωσης Γενικών Ιατρών Ελλάδας, μέλος του Δ.Σ. της «Ένωσης Γιατρών και Οδοντιάτρων Κέντρων Υγείας», μέλος του Ευρωπαϊκού κολλεγίου Αθλητιάτρων (ECOSEP - European College of Sports and Exercise Physicians). Σήμερα είναι μέλος του ΔΣ της ΕΟΑΒ (Εθνικής Ομοσπονδίας Άρσης Βαρών), αντιπρόεδρος Αθλητικού Συλλόγου «Αστέρες Θεσσαλονίκης» και πρόεδρος στο ΔΣ του ΑΣ ΤΡΙΤΩΝ Θεσσαλονίκης.\nΣτις δημοτικές εκλογές του 2006 συμμετείχε ως επικεφαλής του συνδυασμού «ΜΗΧΑΝΙΩΝΑ – ΕΥΡΩΠΑΪΚΗ ΠΟΛΗ». Στο προεκλογικό του πρόγραμμα έδωσε ιδιαίτερη έμφαση στην ανάπτυξη της Μηχανιώνας με συγκεκριμένες και εμπεριστατωμένες προτάσεις. Το ποσοστό που έλαβε ο συνδυασμός ήταν 42% και την 4ετία 2007 – 2010 προσπάθησε να ασκήσει δημιουργική αντιπολίτευση με έμφαση την ανάπτυξη του Δήμου και την επίλυση της καθημερινότητας των πολιτών.\nΣτις εκλογές του 2010 ενόψει του "Καλλικράτη" ο συνδυασμός ΕΥΡΩΠΑΙΚΗ ΠΟΛΗ αποφάσισε να συνεργαστεί με την παράταξη του κου Αλεξανδρή και να δημιουργηθεί έτσι η παράταξη ΘΕΡΜΑΙΚΟΣ για ΟΛΟΥΣ. Η νέα παράταξη κέρδισε τις εκλογές της 14-11-2010. Ο κος Στεφανίδης εκλέχθηκε δημοτικός σύμβουλος και από 1-1-2011 εκλέχτηκε και Πρόεδρος στο Δημοτικό Συμβούλιο. Παραιτήθηκε από το αξίωμα του προέδρου στις 26-9-2012 και ταυτόχρονα ανεξαρτητοποιήθηκε από την παράταξη ΘΕΡΜΑΙΚΟΣ για ΟΛΟΥΣ. Στην διάρκεια της θητείας του συμμετείχε στην επιτροπή ανάπτυξης, η οποία συστάθηκε για να μελετήσει το αναπτυξιακό σχέδιο του Δήμου Θερμαϊκού. Το σχέδιο αυτό ολοκληρώθηκε ψηφίστηκε ομόφωνα από το Δημοτικό Συμβούλιο και σήμερα αποτελεί το στρατηγικό σχέδιο ανάπτυξης του Δήμου μας.\n1. Οι λόγοι που κατεβήκαμε στις δημοτικές εκλογές το 2006.\n2. Το συνοπτικό προεκλογικό πρόγραμμα της δημοτικής παράταξης ΕΥΡΩΠΑΙΚΗ ΠΟΛΗ\n3. Το αναλυτικό προεκλογικό πρόγραμμα\n4. Το προεκλογικό βίντεο που αναφέρεται στους λόγους που κατεβήκαμε στις δημοτικές εκλογές του 2006\n5. Το προεκλογικό βίντεο που αναφέρεται στο πρόγραμμα μας\n6. Το αντιπολιτευτικό εντυπο της παράταξής μας "ΤΑ ΕΝ ΟΙΚΩ, ΕΝ ΔΗΜΩ" τεύχος 1 και τεύχος 2\n7. Δήλωση συνεργασίας της Παράταξης ΕΥΡΩΠΑΙΚΗ ΠΟΛΗ με την παράταξη του κου Αλεξανδρή για κοινή κάθοδο στις εκλογές 7-9-2010\n8. Η Χρυσή 8ετία του κου Μαυρομάτη Μέρος 1ο 2003 - 2006


Ενύπνιο : Υπομονή στην άρση του\n7 Σεπτεμβρίου 2013, 09:40\nΕξηγεί ο Κύριος ο Ίδιος γιατί ήρθε στην γη, ποιός ο προορισμός Του. Ενανθρωπίσθηκε από αγάπη μεγάλη για το ανθρώπινο γένος, γι’ αυτό και θέλει να το σώσει και όχι (πολύ περισσότερο) να το κρίνει. Μέτρο της υπερβάλουσσας αγάπης Του ήταν ο Σταυρός. Όποιος θα Τον πιστεύει δεν θα χαθεί πλέον, αντίθετα θα σωθεί, θα έχει ζωή αιώνια. Όλη η ιδέα της επίγειας διαδρομής Του κλείνεται εδώ.\nΣτην αιχμαλωσία των αμαρτιών μας και των παθών μας βρισκόμενοι όλοι μας θέλουμε την ελευθερία μας. Οι αστοχίες και ο πειρασμός του διαβόλου, ως φίδια φαρμακερά, έρχονται στην ζωή μας και την δηλητηριάζουν ιδίως όταν αυτή πάει καλά, όταν είναι μέσα στην Εκκλησία και την νοηματίζουμε με τα μυστήριά Της. Όσο όμως μεγαλώνει η επίθεση τόσο πρέπει να αυξάνεται η άμυνα, η συγκέντρωση δυνάμεων ώστε να αντισταθούμε, να πολεμήσουμε, να νικήσουμε. Κάθε «συζήτηση» με τον πειρασμό θα είναι ήττα μας, είναι ο αδιαπραγμάτευτος εχθρός μας, όχι όμως ο αήττητος.\nΔεν περιφέρει η Εκκλησία τον Σταυρό ως έθιμο, έχει σκοπό και λόγο. Θα το κάνει σε λίγες ημέρες, στις 14 Σεπτεμβρίου, ημέρα που φέρει τα ίσα με τη Μεγάλη Παρασκευή και που ο κάθε Ναός, όπου θα στηθεί και θα υψωθεί ο Τίμιος Σταυρός, γίνεται ένας νέος Γολγοθάς. Απομένει σ’ εμάς ο ρόλος που θα έχουμε κάτω, δίπλα, απέναντι ή πίσω από τον Σταυρό. Εμείς μπορεί να έχουμε διάφορες θέσεις, Εκείνος παραμένει Ίδιος. Εμείς κρινόμαστε από τα έργα μας, τις επιλογές μας ή τις αντοχές στα δυσάρεστα της ζωής.\nΑμέτρητες οι δοκιμασίες της ζωής μας, πολλοί οι σταυροί . Ας μετρήσουμε το βάρος τους αλλά και την απόσταση μέχρι την κορυφή. Όχι μόνο ποιό είναι το πρόβλημα, αλλά και ποια είναι η διάρκεια του. Η υπομονή στην άρση του σταυρού θα φέρει λύτρωση, ένα κοίταγμά του την ανάστασή μας. Ανυπολόγιστα τα μάτια που κοίταξαν τον Σταυρό του Κυρίου και βρήκαν το ποθητό στα αιτήματά τους, βγήκαν στο ξέφωτο της Βασιλείας Του, σώθηκαν.\nΔεν χρειάστηκε νέος Μωυσής να φτιάξει σταυρό με θεία υπόδειξη. Βρέθηκαν οι σταυρωτές Του με το μίσος τους που ανταμώθηκε με την αγάπη Του και κατασκευάστηκε ο νέος Σταυρός, και εκεί ανέβηκε πλέον ο ενανθρωπισθείς Θεός. Εκείνος πονά για να μην πονάμε, πεθαίνει για να μην πεθάνουμε. Ας το αντιληφθούμε, ας το αξιοποιήσουμε, ας Τον ευχαριστήσουμε.\n- See more at: http://www.amen.gr/article15231#sthash.bgg5Bj0G.dpuf\nΑναρτήθηκε από Areti Maurogianni στις 9/12/2013 03:04:00 π.μ.


Το έργο και η δολοφονία του Ιωάννη Καποδίστρια (Μέρος Γ΄) | iART\nΤο έργο και η δολοφονία του Ιωάννη Καποδίστρια (Μέρος Γ΄)\nΟ Καποδίστριας κατηγορήθηκε από τους αντιπάλους του για συγκεντρωτισμό και αυταρχικότητα. Ιδιαίτερα δυσαρεστημένοι ήταν οι παλαιοί πρόκριτοι, που είχαν παραγκωνιστεί από την άσκηση της τοπικής εξουσίας και είχαν χάσει τα προνόμιά τους.\nΤον κατηγόρησαν επειδή δεν παραχωρούσε Σύνταγμα, τη στιγμή που η Γ΄ Εθνοσυνέλευση της Τροιζήνας με ψήφισμά της του είχε δώσει αυξημένες αρμοδιότητες και είχε αναστείλει το Πολιτικόν Σύνταγμα της Ελλάδος, που η ίδια είχε ψηφίσει, ενώ είχε δεχθεί και τη διάλυση της Βουλής. Εκείνος ασκούσε τη νομοθετική εξουσία με τη βοήθεια του Πανελληνίου, ενός 27μελούς γνωμοδοτικού οργάνου, για το οποίο όμως λέγεται ότι είχε διακοσμητικό ρόλο. Αφού χώρισε το κράτος σε διοικητικά διαμερίσματα, τοποθέτησε στις θέσεις των επιτρόπων πρόσωπα δικής του επιλογής. Θεωρήθηκε εχθρός της ελευθεροτυπίας, γιατί έκλεισε τις εφημερίδες που του ασκούσαν αντιπολίτευση. Επικρίθηκε σφόδρα επειδή σε καίριες θέσεις τοποθέτησε τους δύο αδερφούς του, Βιάρο και Αυγουστίνο, που θεωρήθηκαν ακατάλληλοι για το έργο που τους ανέθεσε.\nΑν πάντως είναι κάτι που κανείς δεν μπορεί να προσάψει στον Καποδίστρια, είναι η φιλοχρηματία, ο καιροσκοπισμός και η ιδιοτέλεια. Αντιθέτως, υπήρξε λιτός και εγκρατής στον τρόπο ζωής του και εργαζόταν ατελείωτες ώρες, ενώ αρνήθηκε να λάβει μισθό από τα κρατικά χρήματα: «Εφ’ όσον τα ιδιαίτερα εισοδήματά μου αρκούν διά να ζήσω, αρνούμαι να εγγίσω μέχρι και του οβολού τα δημόσια χρήματα, ενώ ευρισκόμεθα εις το μέσον ερειπίων και ανθρώπων βυθισμένων εις εσχάτην πενίαν».\nΜεγάλες αντιπάθειες απέκτησε ανάμεσα στους νησιώτες, ιδιαίτερα τους Υδραίους, επειδή καθυστερούσε να τους παράσχει αποζημιώσεις για τις ζημιές που υπέστησαν τα καράβια τους στη διάρκεια της Επανάστασης. Ο ίδιος τους διαβεβαίωνε ότι θα αποζημιώνονταν, «καθ’ όσον το δίκαιον απαιτούσε», ωστόσο τους παρακαλούσε να κάνουν υπομονή, καθώς προείχε η οικονομική ανάκαμψη του κράτους (υπενθυμίζουμε ότι, όταν ο Καποδίστριας ανέλαβε την εξουσία, «στο ταμείο του κράτους ευρέθη μόνο ένα νόμισμα και αυτό κίβδηλο»). Φωνή βοώντος εν τη ερήμω…\nΠάντως ο ίδιος τον Ιούλιο του 1829 συγκάλεσε τη Δ΄ Εθνοσυνέλευση στο Άργος, παρουσίασε τα πεπραγμένα του και ζήτησε εκ νέου εξουσιοδότηση για να συνεχίσει το έργο του. Η Εθνοσυνέλευση συμφώνησε. Αξίζει να σημειωθεί ότι ο λαός τον αγαπούσε και τον αντιμετώπιζε ως σωτήρα και ευεργέτη, αλλά δυστυχώς αυτό δεν ήταν αρκετό. Οι αντίπαλοί του ενθαρρύνονταν κρυφά από τους Άγγλους και τους Γάλλους, που τον θεωρούσαν πράκτορα των ρωσικών συμφερόντων.\nΉδη από το 1830 είχε ξεσπάσει εξέγερση στη Μάνη, με αρχηγό τον Τζανή Μαυρομιχάλη, αδερφό του Πετρόμπεη. Ο Πετρόμπεης τιμωρήθηκε με περιορισμό στο Ναύπλιο. Ζήτησε να του επιτραπεί να μεταβεί στη Μάνη, για να πείσει τον αδερφό του να σταματήσει την εξέγερση, αλλά το αίτημά του απορρίφθηκε. Τότε λοιπόν προσπάθησε να διαφύγει με αγγλικό καράβι, όμως συνελήφθη και κλείστηκε στη φυλακή. Προφανώς, η οικογένειά του δεν το συγχώρεσε αυτό στον Καποδίστρια, γιατί τον θεώρησε υπεύθυνο για τη φυλάκιση του Πετρόμπεη. Θυμάστε τη φράση «του το κράτησαν μανιάτικο»; Έτσι ακριβώς…\nΤα πράγματα για τον Κυβερνήτη άρχισαν να πηγαίνουν από το κακό στο χειρότερο. Τον Ιούλιο του 1831 οι Υδραίοι, με επικεφαλής τον Μιαούλη και τον Κριεζή και με τη συμπαράσταση του αγγλόφιλου και μηχανορράφου Αλέξανδρου Μαυροκορδάτου, ξεσηκώθηκαν και κατέλαβαν τον ναύσταθμο του Πόρου, επειδή είχαν πληροφορηθεί ότι ο στόλος ετοιμαζόταν να πλεύσει εναντίον της Ύδρας. Επενέβησαν οι αντιπρόσωποι των τριών μεγάλων Δυνάμεων, αλλά όπως φαίνεται ο ρόλος τους είναι αμφιλεγόμενος. Ειδικά\nοι Αγγλογάλλοι τη μία φαινόταν ότι στήριζαν τη νόμιμη κυβέρνηση (τον Καποδίστρια δηλαδή) και την άλλη κρυφά ενίσχυαν τους επαναστάτες. Αποτέλεσμα ήταν η ανατίναξη από τον Μιαούλη της φρεγάτας «Ελλάς» και της κορβέτας «Ύδρα», που ήταν από τα καλύτερα πλοία που διέθετε τότε το ελληνικό ναυτικό.\nΟ Καποδίστριας γνώριζε πολύ καλά τις δολοπλοκίες των Αγγλογάλλων εναντίον του. Ενδεικτική είναι η επιστολή του προς τον Γάλλο ναύαρχο Lavande στις 31 Ιουλίου 1831:\n«Εγώ δε, και τις δολοπλοκίες όλων σας τις εγνώριζα, αλλά έκρινα ότι δεν έπρεπε με κανένα τρόπο να κόψω το νήμα της συνεργασίας μαζί σας, γιατί έδινα προτεραιότητα στην ανόρθωση και στην ανασυγκρότηση της Ελλάδος. Αν έκοβα τις σχέσεις με τις λεγόμενες «προστάτιδες» Δυνάμεις, τούτο θα ήταν εις βάρος της Ελλάδος και δεν ήθελα με κανένα τρόπο να προσθέσω βάρος και στη συνείδησή μου».\nΚαι έτσι φτάσαμε στο μοιραίο για τον Κυβερνήτη πρωινό της 27ης Σεπτεμβρίου/9ης Οκτωβρίου 1831, όταν έπεφτε νεκρός από τα δολοφονικά χτυπήματα του Κωνσταντίνου και του Γεώργιου Μαυρομιχάλη (αδερφού και γιου του Πετρόμπεη).\nΑξίζει εδώ να σημειώσουμε ότι, σύμφωνα με τον Γεώργιο Τερτσέτη, ο Γεώργιος Μαυρομιχάλης (που είχε «κλίση προς τον Κυβερνήτη») είχε επισκεφθεί τον Καποδίστρια το 1828 στην Αίγινα\nκαι ο Κυβερνήτης τον είχε καλωσορίσει πολύ εγκάρδια, λέγοντάς του τα εξής: «Εγώ ήλθα και εσείς με προσκαλέσατε να οικοδομήσω, να θεμελιώσω κυβέρνησιν, και κυβέρνησις καθώς πρέπει, ζει, ευτυχεί τους ζωντανούς, ανασταίνει τους αποθαμένους, διατί διορθώνει τη ζημία του θανάτου και της αδικίας· δεν ζει ο άνθρωπος, ζει το έργον του, καρποφορεί, αν ο διοικητής είναι δίκαιος, αν το κράτος έχει ευσπλαχνία, συνείδηση, μέτρα σοφίας».\nΗ Ιστορία πάντως μίλησε. Τους δύο δολοφόνους σήμερα δεν τους θυμάται κανείς. Ο ίδιος ο Πετρόμπεης, χρόνια αργότερα παραδέχτηκε: «Ανάθεμα στους Αγγλογάλλους που ήσαν η αιτία κι εγώ έχασα τους δικούς μου, και το Έθνος έναν άνθρωπο που δε θα τονε ματαβρεί, και το αίμα του με παιδεύει ως τώρα»… Και ο Ελβετός φιλέλληνας Ι.Γ. Εϋνάρδος είπε: «Όστις δολοφόνησε τον Καποδίστρια, δολοφόνησε την πατρίδα του. Ο θάνατός του είναι συμφορά για την Ελλάδα και δυστύχημα ευρωπαϊκόν».


ΤΣΙΜΠΗΜΑΤΑ: Απεργοσπαστικά, αλλά με Ευπρέπεια… – The Panhellenic Post\nΑπεργούντων και των μελισσών μου, αναλαμβάνω να τις αναπληρώσω, έστω και δίχως κεντρίσματα και τσιμπήματα! Και χωρίς φωτογραφίες. Δηλαδή, με Ευπρέπεια.\nΕντυπωσιάζει η πρόταση τριών Γάλλων πολιτών, των: « Pierre Berringer, Νίκαια, εκδότης – Yves Canier, Μπεζανσόν – καθηγητής κλασικής φιλολογίας -Catherine Teuler, Παρίσι – καθηγήτρια αγγλικής» η Ελληνική Γλώσσα να καταστεί η επίσμη Γλώσσα της Ευρωπαίκής Ένωσης! Βέβαια, όπως εξηγούν, «το ζητούμενο δεν είναι να επιβληθεί καθολική εκμάθηση της ελληνικής γλώσσας, αλλά απλούστατα να της αναγνωριστεί – ως γλώσσας που συμβολίζει το ευρωπαϊκό πνεύμα- το στάτους της επίσημης γλώσσας της Ένωσης».\nΩστόσο, πάλι με τα δικά τους λόγια, «Αυτό που προτείνουμε, είναι ένα είδος μαγικού που μας φαίνεται μάλλον αυτονόητο, παρά τρελό, και που δύναται να μεταμορφώσει τον πολίτη κάθε χώρας σε πραγματικό πολίτη της Ευρώπης. Έχουμε πράγματι την βεβαιότητα, ότι οι Ευρωπαίοι θα κολακεύονταν αν έχαιραν κατ’ αυτόν τον τρόπο μιας απτής αίσθησης του ανήκειν σε έναν πολιτισμό, ο οποίος τους συναρπάζει, ενώ, μέσα από την συμβολική αυτή προσχώρηση θα μπορούσαν να αντλήσουν την ελπίδα και την βούληση για μία Ευρώπη ισορροπημένη, που θα δώσει εκ νέου προτεραιότητα στον άνθρωπο και στην τελείωσή του».\nΑυτά, σε όσους (υποτίθεται) εργάζονται σήμερα για να προωθήσουν στην ΟΥΝΕΣΚΟ το αίτημα για καθιέρωση «Παγκόσμιας Ημέρας Ελληνικής Γλώσσας και Πολιτισμού».


365days-2Blog: Έφυγε από το σπίτι της και οι 14 γάτες αλληλοφαγώθηκαν - (Σκληρές εικόνες +18)\nΈφυγε από το σπίτι της και οι 14 γάτες αλληλοφαγώθηκαν - (Σκληρές εικόνες +18)\nΗ επικεφαλής των επιθεωρητών της RSPCA Αndrea Lewis δήλωσε στο BBC ότι το θέαμα που αντίκρισαν οι επιθεωρητές ήταν αποκαρδιωτικό. «Είδαν ορισμένα φρικιαστικά πράγματα. Είναι μια υπόθεση που δεν θα την ξεχάσουν για πολύ καιρό».\nΣτο βίντεο που καταγράφηκε μέσα από το σπίτι της 43χρονης, διακρίνονται σκουπίδια και περιττώματα ζώων.\nΜάλιστα, στο εν λόγο βίντεο ακούγεται μία επιθεωρητής της RSPCA να ρωτά τα υπόλοιπα μέλη του προσωπικού εάν αυτό που αντικρίζει είναι το πτώμα μίας γάτας που έχει φαγωθεί από τις υπόλοιπες.\n«Ναι, υπάρχουν και άλλες» ακούγεται η απάντηση μίας άλλης υπαλλήλου από το βάθος του σπιτιού.\nΤο δικαστήριο της Αδελαΐδας καταδίκασε την ιδιοκτήτρια του σπιτιού για κακοποίηση ζώων.\nΗ Lewis απηύθυνε έκκληση στους ιδιοκτήτες των ζώων που δεν μπορούν πλέον να τα φροντίσουν, να επικοινωνούν με την οικογένεια τους, τους γείτονες ή καταφύγια ζώων.\n«Οι άνθρωποι δεν πρέπει να εγκαταλείπουν τα ζώα τους. Όλοι έχουν τη νομική υποχρέωση να φροντίζουν τα ζώα που έχουν στην κατοχή τους».\nΑναρτήθηκε από 365days-2blog στις 1:22 μ.μ.


Πύργος Rocca di Federico II, San Miniato: Ενοικιαζόμενα για διακοπές | HomeAway\nΒρήκαμε 3.070 εξοχικά σπίτια. Επιλέξτε τις ημερομηνίες που επιθυμείτε και δείτε τη διαθεσιμότητα\nΠύργος Rocca di Federico II: Βρείτε τις καλύτερες επιλογές τουριστική κατοικίας για τις διακοπές σας.\nBuon Riposo - Αγροικία στην καρδιά της Τοσκάνης με δωρεάν WIFI\nΑπό το χωριό της Τοσκάνης μέχρι τη θάλασσα και τις πόλεις της τέχνης μέσα σε λίγα λεπτά\nΑναζητήστε 3.070 τουριστικές κατοικίες\nΠύργος Rocca di Federico II, San Miniato: Πού να μείνετε;\nΠύργος Rocca di Federico II: Στις καταχωρίσεις των καταλυμάτων μας για το 2020, θα βρείτε 3.070 διαφορετικά εξοχικά σπίτια. Από 540 Οικίες έως 1.171 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Πύργος Rocca di Federico II;\nΕίτε ταξιδεύετε μόνοι σας είτε με την οικογένεια ή τους φίλους σας, ορίστε οι περιοχές με τη μεγαλύτερη επιλογή κατοικιών για πολυήμερες διακοπές ή απλώς για μια απόδραση το σαββατοκύριακο σε: Πύργος Rocca di Federico II:\nΚέντρο του Τζιμινιάνο: 74 τουριστικά καταλύματα\nΣαν Ντονάτο α Λιβιτσάνο: 16 τουριστικά καταλύματα\nΜπορώ να νοικιάσω Οικίες σε Πύργος Rocca di Federico II;\nΝαι, φυσικά. Η HomeAway προσφέρει 540 Οικίες σε Πύργος Rocca di Federico II. Άλλοι δημοφιλείς τύποι ενοικιαζόμενων καταλυμάτων σε Πύργος Rocca di Federico II περιλαμβάνουν:\nΒίλες: 484 ενοικιαζόμενα καταλύματα διακοπών\nΜπορώ να βρω κατάλυμα διακοπών σε αυτόν τον προορισμό (Πύργος Rocca di Federico II) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 1.792 τουριστικά καταλύματά μας σε Πύργος Rocca di Federico II. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Πύργος Rocca di Federico II;\nΝαι, η HomeAway προσφέρει μια επιλογή 3.070 διαθέσιμων τουριστικών καταλυμάτων για απευθείας κράτηση online και 1.539 για άμεση κράτηση κοντά σε Πύργος Rocca di Federico II. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Πύργος Rocca di Federico II!\nΠύργος Rocca di Federico II - Εξερευνήστε προορισμούς στη γύρω περιοχή


Ιστορική Αναδρομή > Σύγχρονη Περίοδος > Το στρατόπεδο του Χαϊδαρίου στην ιστορική μνήμη\nΟ χώρος του στρατοπέδου Χαϊδαρίου είναι τόπος μαρτυρίου και ιστορικής μνήμης. Θεωρείται για την Ελλάδα χώρος αντίστοιχος με τα στρατόπεδα Άουσβιτς, Μαουτχάουζεν, Νταχάου, που όμως, σχεδόν αμέσως μετά τη συντριβή των δυνάμεων του Άξονα, ανακηρύχθηκαν ιστορικά μνημεία και με σειρά ενεργειών εξασφαλίστηκε η ανάδειξη και η προβολή τους. Στη χώρα μας, αντίθετα, η ιστορία της Εθνικής Αντίστασης επί πολλά χρόνια αγνοήθηκε. Μόλις το 1982, με τον Νόμο 1285 που ψήφισε η ελληνική Βουλή, ήλθε η αναγνώριση της Εθνικής Αντίστασης και άρχισε να παίρνει τις πραγματικές της διαστάσεις ως κορυφαίο ιστορικό γεγονός. Σ' αυτά όμως τα 40 περίπου χρόνια της αγνόησής της, η ιστορία του στρατοπέδου έμενε στο περιθώριο. To στρατόπεδο εχρησιμοποιείτο από μονάδες του ελληνικού στρατού ήδη από το τέλος της δεκαετίας του ’40. Συγκεκριμένα είχαν εγκατασταθεί εκεί δύο Κέντρα Εκπαιδεύσεως, το ένα Πεζικού (ΚΕΒΟΠ) και το άλλο Διαβιβάσεων (ΚΕΔ). Σ’ αυτό το χρονικό διάστημα το περίφημο Μπλοκ 15, στο οποίο εκρατούντο όσοι επρόκειτο να οδηγηθούν στο εκτελεστικό απόσπασμα την επόμενη μέρα, και από όπου ξεκίνησαν την αυγή της Πρωτομαγιάς οι «200» για την Καισαριανή, χρησιμοποιήθηκε ως πειθαρχείο. Σ' αυτή την περίοδο με τα επιχρίσματα καταστράφηκαν μοναδικά ιστορικά ντοκουμέντα που οι αγωνιστές της Αντίστασης είχαν γράψει στους τοίχους και σε άλλα σημεία την ύστατη στιγμή, πριν ολοκληρώσουν την προσφορά και τη θυσία τους.\nTo έμβλημα του Δήμου, εμπνευσμένο από την ιστορία του στρατοπέδου Χαϊδαρίου\nΜέσα σ’ αυτές τις συνθήκες, μέχρι το 1982 ούτε οι επιζήσαντες κρατούμενοι του στρατοπέδου μπορούσαν να επισκεφτούν τον τόπο του μαρτυρίου τους. Η πρώτη εκδήλωση ιστορικής μνήμης έγινε επί δημαρχίας Δημήτρη Γιαχνή, όταν μαζί με αρκετούς πολίτες την Πρωτομαγιά κατέθεσαν στη μνήμη των αγωνιστών στεφάνια δάφνης μπροστά στην πύλη του στρατοπέδου, αφού τους απαγορεύτηκε η είσοδός τους στον ιστορικό τόπο. Η εκδήλωση αυτή συνεχιζόταν και επί δημάρχου Δημ. Σκαμπά. Μετά την αναγνώριση της Εθνικής Αντίστασης η εκδήλωση έγινε μέσα στο στρατόπεδο, μπροστά στο Μπλοκ 15, με την παρουσία εκπροσώπων του πολιτικού κόσμου.Έκτοτε, και μέχρι σήμερα η εκδήλωση αυτή διοργανώνεται κάθε χρόνο το πρώτο δεκαήμερο του Μαΐου, σε συνεργασία με τον Δήμο Καισαριανής και τις αντιστασιακές οργανώσεις. Παράλληλα, έπειτα από αίτημα του Δήμου Χαϊδαρίου επί δημάρχου Κυριάκου Ντηνιακού, το Μπλοκ 15 κηρύχθηκε διατηρητέο μνημείο με απόφαση της υπουργού Πολιτισμού Μελίνας Μερκούρη. Παράλληλα, το έτος 1986 προκηρύχθηκε πανελλήνιος αρχιτεκτονικός διαγωνισμός για το έμβλημα του Δήμου Χαϊδαρίου. Όρος του διαγωνισμού ήταν το έμβλημα να είναι εμπνευσμένο από την ιστορία του στρατοπέδου. To πρώτο βραβείο δόθηκε στην ιδέα του αρχιτέκτονα Νίκου Τριάντη, σύμφωνα με την οποία μέσα από το συρματοπλεγμένο Μπλοκ 15 ξεπετάγεται ένα κόκκινο λουλούδι, δίνοντας ταυτόχρονα το μήνυμα της αισιοδοξίας. Η εικαστική αυτή σύνθεση έκτοτε αποτελεί το έμβλημα του Δήμου.\nΠαράλληλα, ο Δήμος Χαϊδαρίου ονόμασε Οδό Αγωνιστών Στρατοπέδου Χαϊδαρίου την οδό Βασιλέως Γεωργίου, από την οποία περνούσαν τα καμιόνια με τους αγωνιστές. Στον δρόμο αυτό πολλοί αγωνιστές στη διαδρομή προς το εκτελεστικό απόσπασμα πετούσαν σημειώματα με τη συγκλονιστική στη λιτότητά της φράση «πάω για εκτέλεση». Χαρακτηριστική είναι η περίπτωση του συμπολίτη μας Κώστα Χατζηγεωργίου, που ενώ ήταν τραυματίας του αλβανικού μετώπου, μέσα από το νοσοκομείο συνέχιζε την αντιστασιακή του δράση. To 1943, όμως, συνελήφθη και οδηγήθηκε στο στρατόπεδο. Στις 23 Απρίλη 1944, και ενώ οδηγείτο στον τόπο εκτέλεσης, στη Ριτσώνα, τη στιγμή που περνούσε το καμιόνι από τη σημερινή οδό Αγωνιστών Στρατοπέδου Χαϊδαρίου, στη συμβολή με την οδό Πλαστήρα, πέταξε φωτογραφία του μικρού ανιψιού του, πάνω στην οποία είχε γράψεΐ: «Εγώ πάω για εκτέλεση. To παιδί να το βγάλετε Κώστα». Από τον δρόμο αυτό περνούσαν επίσης τα αυτοκίνητα με τις σορούς των ηρώων που είχαν εκτελεστεί μέσα στον χώρο του στρατοπέδου, στον δρόμο για το Γ Νεκροταφείο. Μάλιστα, από τα νωπά θανάσιμα τραύματα των αγωνιστών έρεε αίμα στον χωμάτινο τότε δρόμο. Κατά κυριολεξία, λοιπόν, ο δρόμος αυτός είναι ποτισμένος με το αίμα των αγωνιστών της Αντίστασης.\nΣήμερα, η οδός Αγωνιστών Στρατοπέδου Χαϊδαρίου εκτείνεται παράλληλα με την οδό Στρατάρχου Καραϊσκάκη σε όλο το μήκος από τη λεωφόρο Αθηνών μέχρι την Ιερά Οδό, και το τετράπλευρο αυτό αποτελεί το ιστορικό κέντρο της σύγχρονης πόλης.\nΜετά την τελική διαμόρφωση του δρόμου το έτος 2001, οι παράλληλες δενδροστοιχίες, τα κλασικά φωτιστικά, οι ειδικές πλακοστρώσεις, σε συνδυασμό με τη δεδομένη ιστορική σημασία, προσδίδουν μια ιδιαίτερη ταυτότητα στην οδό Αγωνιστών Στρατοπέδου Χαϊδαρίου, που εκτός από κεντρικός εμπορικός δρόμος φιλοξενεί σημαντικές για τη ζωή της πόλης λειτουργίες, όπως το Δημοτικό Κολυμβητήριο και ο ιστορικός κινηματογράφος «Άνοιξη». To τμήμα του δρόμου αυτού από τη λεωφόρο Αθηνών μέχρι τις πύλες του Στρατοπέδου ονομάστηκε οδός Αντώνη Φλούντζη, για να τιμηθεί η μνήμη του γιατρού του στρατοπέδου, που σ’ ένα μεστό και τεκμηριωμένο βιβλίο με τον τίτλο Χαϊδάρι, κάστρο και βωμός της Εθνικής Αντίστασης, κατέγραψε την ιστορία του στρατοπέδου.\nΈνα άλλο σημείο της πόλης το οποίο συνδέεται με την περίοδο του πολέμου και της Κατοχής είναι το κτήριο του παλαιού δημαρχείου στην οδό Κουμουνδούρου. To κτήριο ανήκε σε Γερμανό κατάσκοπο και μετά την απελευθέρωση κατασχέθηκε από το ελληνικό Δημόσιο. Περιήλθε στον Δήμο Χαϊδαρίου το 1965 με ενέργειες του δημάρχου Δημ. Γιαχνή, του οποίου φέρει το όνομα, ως ένδειξη τιμής. Στο κτήριο αυτό στεγάστηκε στη συνέχεια το δημαρχείο της πόλης. Αξίζει να αναφερθεί ότι κατά τη διάρκεια της Κατοχής υπήρξε μια συγκινητική εκδήλωση ενδιαφέροντος για τους νέους του Χαϊδαρίου, με τη διοργάνωση από ομάδα συμπολιτών μας συσσιτίων στο κατάστημα του Σιδηρόπουλου σε καθημερινή βάση. Αντίστοιχα, οι νέοι της εποχής εκείνης, μπροστά στον κίνδυνο να υλοτομηθούν τα ιστορικά πεύκα της οδού Καραϊσκάκη και να χαθεί ένα σημαντικό στοιχείο της αισθητικής της πόλης, φύλαγαν νυχθημερόν βάρδιες και έτσι διασώθηκε ο πευκόδρομος. Από την έκταση του στρατοπέδου κατά καιρούς παραχωρήθηκαν στον Δήμο Χαϊδαρίου διάφοροι χώροι για κοινωφελείς χρήσεις. Ειδικότερα παραχωρήθηκαν χώροι για τρία σχολεία, για το Αθλητικό Κέντρο του Δήμου, το Νοσοκομείο Δυτικής Αθήνας απέναντι από τις συνοικίες της Γρηγορούσας και του Αϊ-Γιώργη, και πρόσφατα 50 στρέμματα για χώρους πολιτισμού, αθλητισμού και για να τιμηθεί η ιστορική μνήμη.\nΜακέτα του Πάρκου Ιστορικής Μνήμης\nΜακέτα του μνημείου της Εθνικής Αντίστασης\nΠαράλληλα, ο Δήμος Χαϊδαρίου απαλλοτρίωσε το 1992 έκταση 15 στρεμμάτων που εκτείνεται κατά μήκος της οδού Ηρακλέους και παρεμβάλλεται ανάμεσα στη λεωφόρο Αθηνών και την έκταση του στρατοπέδου. Έτσι δημιουργήθηκε μια ενιαία έκταση 65 στρεμμάτων, στην οποία, με βάση τη μελέτη που έχει εκπονηθεί, δημιουργείται το Πάρκο Ιστορικής Μνήμης και Περιβαλλοντικής Ευαισθητοποίησης. Στον χώρο αυτό σε περίοπτη θέση, με μέτωπο επί της Εθνικής Οδού, θα υπάρχει το μνημείο της Εθνικής Αντίστασης, εικαστική σύνθεση του αρχιτέκτονα Νικ. Σαπέρα, η οποία περιλαμβάνει δύο επάλληλα τμήματα μαντρότοιχου ακριβώς όπως η μάντρα της Καισαριανής. Εγκάρσια ανάμεσά τους ορθώνεται ένα τμήμα χάλυβα διάτρητο από τις σφαίρες του εκτελεστικού αποσπάσματος. Τα αγέρωχα κυπαρίσσια θα ολοκληρώνουν το έργο, όπως στο τοπίο της Καισαριανής.\nΈτσι, μ’ αυτό το λιτό και απέριττο μνημείο με τον έντονο συμβολισμό θα τονίζονται οι ιστορικοί δεσμοί ανάμεσα στις δύο μαρτυρικές πόλεις, το Χαϊδάρι και την Καισαριανή.\nTo πάρκο των 65 στρεμμάτων περιλαμβάνει επίσης χώρους πρασίνου, ανοιχτό θέατρο, αθλητικές εγκαταστάσεις, καθιστικά καθώς και λειτουργίες ήπιας αναψυχής. Πρέπει να τονιστεί ότι ο Δήμος Χαϊδαρίου με την υπ. αριθμ. 293Α/2005 απόφαση του δημοτικού συμβουλίου έχει κηρύξει ολόκληρη την έκταση του στρατοπέδου ιστορικό τόπο.\nTo μεγάλο θέμα, όμως, της ανάδειξης της ιστορίας του στρατοπέδου εξακολουθεί να παραμένει ανολοκλήρωτο ακόμη και έπειτα από αυτές τις ενέργειες. Διότι η ιστορία του στρατοπέδου είναι βέβαια το πιο βασικό κεφάλαιο της ιστορικής ταυτότητας του Χαϊδαρίου και το κατατάσσει στις μαρτυρικές πόλεις. Αναμφίβολα, ωστόσο, έχει ευρύτερη πανελλήνια διάσταση και συνδέεται με τη συνολική αποκατάσταση και ανάδειξη της Εθνικής Αντίστασης. Παράλληλα, αποτελεί ένα θέμα πολύπτυχο, γιατί ταυτόχρονα συνδέεται με την περιβαλλοντική και κοινωνική αναβάθμιση της Δυτικής Αθήνας. Για τον λόγο αυτό είναι ομόφωνο αίτημα όλων των δήμων της περιοχής η ελευθέρωση της έκτασης των στρατοπέδων ΚΕΒΟΠ-ΚΕΔΒ και η απόδοσή της στους κατοίκους της Δυτικής Αθήνας ως χώρου πρασίνου, αναψυχής και ιστορικής μνήμης. To μεγάλο αυτό ζήτημα έχει πολλαπλές διαστάσεις, κοινωνικές, νομικές, ιστορικές, περιβαλλοντικές και εν τέλει πολιτικές. Ειδικότερα: Η περιοχή της Δυτικής Αθήνας περιλαμβάνει τους δήμους Αγίων Αναργύρων, Αγίας Βαρβάρας, Αιγάλεω, Ιλίου, Καματερού, Περιστερίου, Πετρούπολης και Χαϊδαρίου. Η περιοχή στο σύνολό της χαρακτηρίζεται από τη συσσώρευση σοβαρών προβλημάτων και κατοικείται από πολίτες χαμηλών εισοδηματικών στρωμάτων.\nTo Πάρκο Ιστορικής Μνήμης υπό κατασκευή (Δεκέμβριος 2006)\nΜετά την καταστροφή της ακτής του Σκαραμαγκά και την επιβάρυνση του περιβάλλοντος από οχλούσες βιομηχανικές χρήσεις, η έκταση των στρατοπέδων είναι η μόνη και τελευταία ελπίδα για την αναβάθμιση των λαϊκών προαστίων της Δυτικής Αθήνας. Τυχόν καταστροφή αυτής της έκτασης με οικοδόμηση θα αποτελούσε πλήγμα σε βάρος της Δυτικής Αθήνας και θα έδινε το μήνυμα της περιφρόνησης των δυτικών προαστίων από την κεντρική εξουσία και της ανυπαρξίας οποιασδήποτε πολιτικής βούλησης για βελτίωση της ποιότητας ζωής τους. Διότι είναι γνωστές οι προκλητικές ανισότητες που υπάρχουν ανάμεσα στα βόρεια και τα νότια προάστια αφενός και στις λαϊκές δυτικές συνοικίες αφετέρου. Η ανισότητα αυτή έχει αναγνωριστεί από το σύνολο του πολιτικού κόσμου και η αντιμετώπισή της αποτελεί βασική επιταγή και του Ρυθμιστικού Σχεδίου της Αθήνας, σύμφωνα με το Π.Δ. 1515/85 που επιβάλλει την άμβλυνση των ανισοτήτων. Πέραν αυτού, ως προς το μέγεθος της έκτασης έχουν σκόπιμα δημιουργηθεί ψευδείς εντυπώσεις. To συνολικό εμβαδόν της έκτασης του στρατοπέδου είναι 3.100 στρέμματα αλλά επειδή εκτείνεται μέχρι την οριογραμμή του Ποικίλου Όρους, στο μεγαλύτερο μέρος της -περίπου 2.600 στρέμματα- είναι ορεινός όγκος και ταυτόχρονα δασική έκταση.\nΚάθε χρόνο το πρώτο δεκαήμερο του Μαΐου στον χώρο μπροστά στο Μπλοκ 15 διοργανώνεται από τον Δήμο Χαϊδαρίου και την ΠΕΑΕΑ εκδήλωση ιστορικής μνήμης για τους «200» της Πρωτομαγιάς και όλους τους κρατούμενους στο στρατόπεδο Χαϊδαρίου αγωνιστές της Εθνικής Αντίστασης. Ακολουθεί λαμπαδηδρομία από το Χαϊδάρι μέχρι την Καισαριανή, όπου την επόμενη μέρα γίνεται εκδήλωση μνήμης στον χώρο εκτέλεσης των αγωνιστών, στον μαντρότοιχο του Σκοπευτηρίου.\nΜανώλης Γλέζος απευθύνει χαιρετισμό σε συγκέντρωση του Δήμου Χαϊδαρίου για την αποτροπή των σχεδίων οικοπεδοποίησης του στρατοπέδου (Νοέμβριος 2004).\nΗ υπόλοιπη έκταση των 500 στρεμμάτων είναι σήμερα περιτοιχισμένη και ταυτίζεται με τον χώρο που οργάνωσαν ως στρατόπεδο συγκέντρωσης οι κατακτητές. Αυτή η έκταση, που είναι ιστορικός τόπος, παρεμβάλλεται ανάμεσα στον ορεινό όγκο και τον οικιστικό ιστό των δήμων Περιστερίου, Χαϊδαρίου και Πετρούπολης. Ταυτόχρονα όμως, αυτή η έκταση είναι πευκόφυτη και δασική. Μέσα σε αυτή βρίσκεται και το Μπλοκ 15, που έχει χαρακτηριστεί διατηρητέο μνημείο. Είναι, λοιπόν, προφανές ότι από άποψη πολιτική, νομική, κοινωνική, ιστορική και περιβαλλοντική είναι απαράδεκτη κάθε σκέψη για οικοδόμηση και γενικότερα κάθε επέμβαση που καταστρέφει το δασικό πράσινο, αλλοιώνει και υποβαθμίζει τη φυσιογνωμία του τοπίου και προσβάλλει τον ιστορικό του χαρακτήρα.\nΌποτε έγινε απόπειρα οικοδόμησης της έκτασης στο παρελθόν, τα σχέδια αυτά ματαιώθηκαν έπειτα από την άμεση και δυναμική παρέμβαση όλων των δήμων της Δυτικής Αθήνας. Συγκεκριμένα: To 1991-92 έγινε απόπειρα οικοδόμησης της έκτασης με το σύστημα των κτηματικών ομολόγων, που αποκρούστηκε με την κινητοποίηση του Δήμου Χαϊδαρίου και του Αναπτυξιακού Συνδέσμου Δυτικής Αθήνας (ΑΣΔΑ).\nTo 1999 με την ψήφιση του Νόμου 2745/99 διαμορφώθηκε μια νέα απειλή για το στρατόπεδο. Έπειτα από πρωτοβουλίες και κινητοποιήσεις του Δήμου Χαϊδαρίου και την ανταπόκριση και τη συμμετοχή των γειτονικών δήμων και όλων των φορέων της Τοπικής Αυτοδιοίκησης (ΚΕΔΚΕ, ΤΕΔΚΝΑ, ΑΣΔΑ) η τροπολογία που είχε κατατεθεί από τον Δήμο Χαϊδαρίου αλλά και τους γειτονικούς δήμους έγινε δεκτή και η διάταξη που προϋποθέτει τη συναίνεση της Τοπικής Αυτοδιοίκησης συμπεριλήφθηκε στο άρθρο 3 του Νόμου 2745 που δημοσιεύτηκε στο ΦΕΚ 22419991027 της 27/10/99.\nTo νοσοκομείο «Αττικό» οικοδομήθηκε σε έκταση που αποκτήθηκε από το στρατόπεδο Χαϊδαρίου.\nΤον Νοέμβριο του 2004 ένας νέος κίνδυνος εμφανίστηκε, με τη μορφή των σχεδίων ανέγερσης εργατικών πολυκατοικιών, όπως ανακοίνωσαν σε κοινή συνέντευξη οι τότε υπουργοί Εθνικής Άμυνας και Απασχόλησης. Και πάλι η ομόφωνη αντίθεση του Δήμου Χαϊδαρίου καθώς επίσης των γειτονικών δήμων και του ΑΣΔΑ, που εκφράστηκε με έντονες παρεμβάσεις και μεγάλη κινητοποίηση των κατοίκων του Χαϊδαρίου στις 22 Νοεμβρίου, οδήγησε στην απόσυρση των σχεδίων τσιμεντοποίησης. ο 2005 το Υπουργείο Εθνικής Άμυνας προχώρησε στη μετεγκατάσταση των στρατοπέδων εκπαίδευσης ΚΕΒΟΠ και ΚΕΔΒ σε στρατόπεδα εκτός Αθηνών. Έπειτα και από αυτό, η στιγμή είναι πλέον ώριμη για να ικανοποιηθεί το κορυφαίο αίτημα ολόκληρης της περιοχής για απόδοση της έκτασης των στρατοπέδων στον λαό της Δυτικής Αθήνας χωρίς καμιά νέα οικοδόμηση. Για την ευρύτερη προβολή της ιστορίας του στρατοπέδου Χαϊδαρίου και του αιτήματος για την κήρυξή του σε ιστορικό τόπο, ο Δήμος Χαϊδαρίου έχει έρθει σε επαφή με το Πανευρωπαϊκό Δίκτυο Στρατοπέδων Συγκέντρωσης του Β' Παγκοσμίου Πολέμου. Η ένταξη του Χαϊδαρίου στο Δίκτυο αυτό θα ενδυναμώσει ακόμη περισσότερο τον αγώνα για την προστασία και την ανάδειξη της ιστορίας του στρατοπέδου Χαϊδαρίου.\nΠλάι στο στρατόπεδο έχει δημιουργηθεί η συνοικία του Δάσους. Επίκεντρο της συνοικίας είναι η οδός Γ. Παπανδρέου και ειδικότερα η συμβολή της με την πεζοδρομημένη οδό Ηρώων Πολυτεχνείου, που έχει αναδειχθεί σε υπερτοπικό πόλο αναψυχής. Περιμετρικά του χώρου των στρατοπέδων έχουν χωροθετηθεί σημαντικές για την πόλη και τη συνοικία του Δάσους λειτουργίες, όπως το Αθλητικό Κέντρο, με στίβο, γήπεδο ποδοσφαίρου, κλειστό γυμναστήριο, γήπεδα αθλοπαιδιών, και το Πάρκο Νεολαίας, στο οποίο βρίσκεται το Δημοτικό Αναψυκτήριο.\nTo 1o Αθλητικό Κέντρο στο Δάσος Χαϊδαρίου κατασκευάστηκε σε έκταση που παραχωρήθηκε από το στρατόπεδο το 1983.


από no-no 12.12.2018, 21:00 5.5k Views 29 Σχόλια\nΕίμαστε οικογενειακώς σε παιδικό πάρτι και έρχεται καθυστερημένα ένας φίλος μας, μπαμπάς, με το 6χρονο παιδάκι του και το μωρό. Τον ρωτάνε οι υπόλοιποι μπαμπάδες που είναι η γυναίκα του και, όταν απαντά ότι η γυναίκα του δουλεύει πολλά Σαββατοκύριακα, οπότε αυτός αναλαμβάνει να τους πάει σε διάφορες δραστηριότητες, όπως κολυμβητήριο ή βιβλιοθήκη, τον κράζουν (χαλάει την πιάτσα). Ένας λέει ότι αν χρειαστεί να λείψει η γυναίκα του καμία φορά, ας αναλάβουν τα μεγάλα του παιδιά το μικρότερο, γιατί αυτός δεν ασχολείται. Με μεγάλη υπερηφάνια τονίζει σε κάθε ευκαιρία ότι αυτά είναι για τις γυναίκες (το μεγάλωμα των παιδιών και ό.τι αφορά το σπίτι).\nΜετά προτείνει ο άντρας μου να πάμε για σκι ζευγάρια. Τότε ένας του λέει: «Α, όχι, αυτά δεν είναι για τις γυναίκες. Σκέφτεσαι να σπάσουν κανένα πόδι; Τι θα γίνει μετά, ποιος θα αναλάβει το σπίτι και τα παιδιά;»\nΝα σημειώσω ότι όλοι αυτοί είναι Έλληνες που ζουν στο εξωτερικό, οπότε δεν έχουν κοντά πεθερομαμάδες να αναλαμβάνουν να σώσουν την κατάσταση. Και ναι, δεν τους έχει ανοίξει τα μάτια ο συγχρωτισμός με τους άλλους Ευρωπαίους.\nΌτι αν έσπαγε το πόδι της η γυναίκα του, αυτός θα’χε καημό ποιος θα κάνει τις δουλειές; Το ότι αυτός με ένα ζευγάρι πόδια και ένα ζευγάρι χέρια δεν μπορεί να κάνει τίποτα ας πούμε; Το θεωρεί λόγο να είναι περήφανος; Πραγματικά θα’θελα να πω σε όλα αυτά τα κελεπούρια που διαλαλούν τον ανδρισμό τους και που φοβούνται ότι αν αναλάβουν τις ευθύνες τους φροντίζοντας το σπίτι και το παιδί τους θα “χαλάσουν την πιάτσα”, ότι δεν υπάρχει τίποτα πιο ντεκαβλέ και αξιολύπητο από έναν άνθρωπο που δεν μπορεί να φροντίσει τον εαυτό του. Έναν άνθρωπο που τα περιμένει όλα… Διαβάστε περισσότερα »\nΤο θέμα είναι ότι βρήκε και παντρεύτηκε ένας τέτοιος άνθρωπος κάποια που τον δέχεται έτσι οπότε σιγά μην κάτσει να σκεφτεί ή να αλλάξει!\nΕίπαμε ένας λογος που δεν άλλαξαν αν και ειναι Ελληνες εξωτερικού, ειναι επειδή γαλουχηθηκαν με αυτον τον συγκεκριμένο τροπο και αυτη ειναι η κοσμαρα τους και η κοσμοθεωρία τους. Μονο οι συνειδητοποιημένοι βλέπουν οτι ειναι λάθος μια τέτοια συμπεριφορα και αντιμετώπιση των γυναικών και αυτοι ειναι που δέχονται και τα κάνουν μαζι με τις γυναικες τους. Ξερω περιπτωση φίλου που είχε παντρευτει και αμα σας πω οτι τα παντα ολα τα έκανε αυτος. Οταν μιλαμε ολα εννούμε ολα. Μαγείρεμα, πλύσιμο , καθαρισμα, παιδια , ολα αυτος. Και εδώ θα σας πω αντίδραση μερικών της παρέας. Εκτός οτι τον κορόιδευαν, έλεγαν… Διαβάστε περισσότερα »\nΣίγουρα παίζει ρόλο το πώς γαλουχήθηκαν και το ότι δεν φρόντισαν να αμφισβητήσουν τα στερεότυπα με τα οποία μεγάλωσαν.\nΓια τον φίλο σου, γιατί αλήθεια κάνει όλες τις δουλειές αυτός;\nMafalda ειλικρινά δεν μας είπε ποτέ για ποιο λογο πραγματικα τα έκανε ολα αυτος απο την αρχη. Μας είχε πει οτι την αγαπούσε πολυ, αλλά εμεις ειχαμε καταλάβει οτι ηταν αυτο που είχε γράψει η Λένα σε ενα κείμενο της: “μαλλον επειδή ηταν το παιδάκι που δεν έφυγε ποτέ απο τη μαμά του” και μαλλον η αλλη του φερόταν χειριστικά. Αυτο ειχαμε καταλάβει, αλλά δεν του λέγαμε τίποτα, τον αφηναμε να νομίζει οτι ο λόγος που πιστεύαμε ειναι οτι της είχε αδυναμια.\nΕμένα πάντως η πρώτη απάντηση που μου ήρθε αυθόρμητα όταν το διάβαζα ήταν “μα τόσο άχρηστος είσαι πια;” Δεν βρίσκω άλλον χαρακτηρισμό για κάποιον που φοβάται μην σπάσει η γυναίκα του το πόδι της γιατί δεν έχει μάθει τόσα χρόνια πώς να φροντίσει τα παιδιά του και να καθαρίσει το σπίτι του.\nΜαφάλντα δυστυχώς δεν απάντησα, εξεπλάγην δυσάρεστα και δεν είμαι και ετοιμόλογη γενικά. Μετά τα σκέφτομαι και θυμώνω.\nτο καταλαβαίνω καθώς κι εγώ δεν είμαι ετοιμόλογη (και βάλε μέσα στο ότι οι άλλοι παίζει να συμφωνούν μαζί του και να γυρίσουν να σε πουν υπερβολική που χαλάς το κλίμα). Λυπάμαι μόνο που δεν μπήκε στη θέση του.\nΉμουν σε μια σχετική συζήτηση, όχι τόσο ακραία ευτυχώς. Ο φίλος μου είναι Ιταλός, ζούμε μαζί στην ολλανδία και το σαββατοκύριακο που μας πέρασε, ήμασταν στην Ιταλία. Κυριακή μεσημέρι λοιπόν είμαστε καλεσμένοι για φαγητό σε σπίτι φίλου του. 4 ζευγάρια συνολικά, όλοι ιταλοί εκτός από εμένα, πρώην συνάδελφοί του και κάποιοι φίλοι. Ένας λοιπόν με ρωτάει και πως είναι ο φίλος σου στο σπίτι; Έχει αλλάξει; Και λέω τι εννοείς; Μου λέει βοηθάει; Ε ναι του απαντάω εννοείται και βοηθάει! Μαγειρεύει, περισσότερο από μένα σίγουρα, και τις δουλειές του σπιτιού τις κάνουμε μισές μισές. Α μου λέει εγώ δεν κάνω… Διαβάστε περισσότερα »\nΔεν είναι βέβαια τυχαίο ότι, και όταν αναφερόμαστε στην ευρύτερη οικογένεια για να βοηθήσει στο μεγάλωμα των παιδιών και τις δουλειές του σπιτιού, αναφερόμαστε στις γυναίκες (γιαγιάδες, θείες) και όχι στους άντρες (παππούδες, θείους).\nΔεν έχεις δίκιο, μερικοί τους λέμε παππουδογιαγιάδες 😛\n#Νot all men, απλά all που βοηθάνε στο μεγάλωμα εγγονιών είναι γυναίκες· και μερικές φορές προστίθενται οι άντρες (και συνήθως για λίγη ώρα, όχι φουλ τάιμ, μαγείρεμα, πλύσιμο ρούχων, σιδέρωμα, ξεσκάτισμα, ντάντεμα, μέχρι να γυρίσει η μαμά του παιδιού, καμιά φορά κι ο μπαμπάς..).\nΚαθόλου τυχαίο δεν είναι, η πραγματικότητα είναι. Δυστυχώς\nΜη νομίζεις οτι και όλοι οι υπόλοιποι ευρωπαίοι είναι απαραίτητα καλύτεροι σε αυτό τον τομέα… 🙁\nΔεν είναι όλοι, πράγματι. Αλλά είναι ο μέσος όρος . Και φυσικά διαφέρει από χώρα σε χώρα, περισσότερες ομοιότητες παρατηρώ να έχουμε με την ανατολική Ευρώπη σε τέτοια ζητήματα.\nΔήθεν μπορώ να μιλήσω για την Ισπανία που ζω και που αν και θεωρητικά είναι λιγότερο μπροστά από άλλες δυτικές χώρες σε θέματα ισότητας είναι αρκετά πιο μπροστά από την Ελλάδα, τουλάχιστον η σημερινή νέα γενιά. Από συζητήσεις με συναδέλφους, φίλους αλλά και βλέποντας την ζωή με τον σύντροφό μου η νοοτροπία η γυναίκα θα μεγαλώσει τα παιδιά και κάνει τις δουλειές στο σπίτι απλά δεν υπάρχει. Αν ο ένας από τους συντρόφους δεν το έχει με τις δουλειές στο σπίτι προσλαμβάνουν βοήθεια και την ανατροφή των παιδιών την αναλαμβάνουν και οι δύο. Ο φίλος μου πχ ποτέ μα ποτέ… Διαβάστε περισσότερα »\nω κερι, ω ηλιθιοι\nΝομίζω ότι απέναντι σε τέτοια απόψεις, η καλύτερη απάντηση είναι ένα υπαρκτό παράδειγμα (πχ. Εμένα οι γονείς μου δούλευαν τις ίδιες ώρες, γι αυτό και οι δουλειές του σπιτιού και το μεγάλωμα των παιδιών ήταν μοιρασμένα: ο πατέρας μου μας διάβαζε, μας πήγαινε στην παιδική χαρά, έπλενε τα πιάτα, άπλωνε τα ρούχα.).\nΤι γελοίοι θεέ μου…\nΟπως λέει και μια αγγλική φράση, you can take the boy out of the village but not the village out of the boy. Το οτι ζείτε στην Ευρώπη δεν αλλάζει τον χαρακτήρα τους, πρώτον γιατί έτσι μεγάλωσαν και δεύτερον γιατί κάνουν παρέα με άλλους Ελληνες που έχουν την ίδια νοοτροπία. Ο συγχρωτισμός με τους Ευρωπαίος θα είχε αποτελέσματα αν γινόταν σε φιλικό επίπεδο κι όχι σε επαγγελματικό μόνο, εκεί δεν νομίζω να κάνουν τέτοια αστεία γιατί θα τους πάρουν κυριολεκτικά με τις πέτρες.\nΑκριβώς, οι συγκεκριμένοι κάνουν παρέα μόνο με Έλληνες. Οι γυναίκες τους έχουν αφήσει τις δουλειές τους στην Ελλάδα για να υποστηρίξουν το σύζυγο στη νέα του δουλειά στο εξωτερικό. Που δεν είναι απαραίτητα κακό, όταν είναι αποτέλεσμα συνειδητής απόφασης και όταν όμως εκτιμάται σαν πράξη.\nΓενικά εγώ που δεν είμαι και ο πιο υπομονετικός άνθρωπος στον κόσμο θα τους έλεγα αυτό που μου ήρθε αυτόματα στο μυαλό: “καλά είστε ηλίθιοι;” αλλά καταλαβαίνω ότι κάποιοι άνθρωποι έχουν τακτ και γενικά δεν έχουν ενέργεια να τσακώνονται για αυτό το θέμα και λίγο στενοχωριέμαι που τέτοια λόγια μπορεί να έμειναν αναπάντητα, αλλά το κατανοώ.\nΛοιπον εχω γνωρίσει άνδρες που δε διστάζουν να μοιραστούν με τη σύντροφο τους δουλειές του σπιτιού και διάφορα άλλα, και εχω γνωρίσει και τύπους σαν της ιστοριας που περιγραφεις. Απλα για αυτους που λένε για τις δουλειές του σπιτιού και το μεγάλωμα των παιδιών οτι ειναι γυναικεία και μονο υπόθεση, εχω να πω οτι φταίνε πέρα απο τις μανάδες τους που τους γαλούχησαν έτσι, ως το πρότυπο του αντρα-αφεντη, φταίνε για μένα και οι ίδιες τους οι γυναικες που στην αρχη της σχέσης τους, γιατί αυτο στη αρχη της σχέσης το κανεις, να τους βάλουν κάποια όρια και να τους… Διαβάστε περισσότερα »\nΦυσικά και υπάρχουν άντρες που κάνουν το αυτονόητο, δηλαδή θεωρούν τις δουλειές του σπιτιού μια δουλειά που πρέπει να γίνει και από τους δύο. Αν ήταν όλοι σαν τον τύπο της ιστορίας ζήτω που καήκαμε. Παρόλ’αυτά, δεν φταίνε μόνο οι μανάδες τους. Την ίδια ευθύνη έχουν κι οι δύο γονείς. Το επισημαίνω γιατί πολλές φορές πέφτουμε σε αυτό το σφάλμα, να λέμε “η μάνα φταίει”. Ο άνθρωπος αυτός έχει και πατέρα και πιθανότατα ο πατέρας ήταν και το πρότυπο αυτής της συμπεριφοράς. Αν δεν έχει, πάσο. Και να πούμε εδώ γενικότερα ότι οκ, όπως και να σε μεγάλωσαν οι γονείς,… Διαβάστε περισσότερα »\nΣυμφωνώ σε ολα 👍. Έτσι ειναι. Ναι εννοειται έχει και ο πατέρας το ρολο του και την ευθύνη του και φυσικά απο ενα σημείο κι έπειτα, δεν ειναι μονο η ευθύνη των γονιων αλλά και η δική σου ως ενήλικα πλεον. Για τα ταίρια τους που δεν τους έκαναν να αλλάξουν οπτική? Για άντρες γυναικες γράφω, που βρήκαν ταίρια, σαν αυτους τους άντρες για παράδειγμα και δεν προσπάθησαν να τους κανουν να δουν και την αλλη πλευρα, να προσπαθήσουν κάτι διαφορετικό. Νομίζω έχουν κι αυτη μια ευθύνη, οχι ολική, αλλά μια ευθύνη του οτι βλέπω πως ειναι ο άλλος κι… Διαβάστε περισσότερα »\nΒεβαίως υπάρχει ευθύνη κι από τα ταίρια. Ακόμα κι αν κάποια στοιχεία δεν τα διακρίνω από την αρχή στον άλλο, ακόμα κι αν κάποια όρια δυσκολευτω να τα βάλω απ’την αρχή, από ένα σημείο και μετά ξέρω με ποιον μοιράζομαι την ζωή μου, όπως λες κι εσύ.\nΝομίζω βέβαια ότι ο άνθρωπος που περιγράφεται στο κείμενο της no-no είναι από τους σεξιστές που κάνουν μπαμ απ’την αρχή. Αν τον γνώριζα, δεν θα ήθελα να τον “αλλάξω”, αλλά να φύγω τρέχοντας.\nΚι εγω μαζι σου Mafalda! 👍Τρέχοντας και μάλιστα με το επόμενο τρένο! 😃 Αυτο που λεει πολυ ωραία η φραση: ” Τα νεύρα μου τα χάπια μου κι ένα ταξί να φύγω! “😃\nΧθες στη δουλειά,ήρθε ένας να πάρει υγρό αναπλήρωσης για το ηλεκτρονικό του τσιγάρο. Προσπαθούσε λοιπόν να ανοίξει το μπουκαλάκι,το οποίο έχει καπάκι ασφαλείας,που πρέπει να το πιέσεις προς τα κάτω και ταυτόχρονα να το στρίψεις. Δεν μπορούσε με τίποτα να το ανοίξει,οπότε του εξηγώ τον τρόπο,κι οτι γίνεται όπως στις χλωρίνες. Και μου λέει ”δεν ξέρω,σάμπως έχω ανοίξει ποτέ χλωρίνη;”…. Γυρνάω με ύφος και του λέω ”Θα έπρεπε να ξέρεις,δεν είσαι κουλός,χεράκια έχεις!” Δεν απάντησε,έφυγε λίγο θυμωμένος που του την είπα και νομίζω δεν θα ξαναπατήσει. Ευτυχώς το αφεντικό μου είναι ο πρώτος που θα επικροτήσει τέτοιες απαντήσεις σε πελάτες,κι… Διαβάστε περισσότερα »\nουτε μπουκαλακι ασφαλειας για χαπια πχ ασπιρινες δεν ειχε ανοιξει ποτε; Παντα γερος ναναι ο ανθρωπος…\nΠροηγούμενο άρθρο «Α, μπα» classics: Γιατί οι γυναίκες πολιτικοί έχουν σπανίως μακριά μαλλιά;\nΕπόμενο άρθρο Τι να κάνω με τον αδερφό μου που με ενοχλεί;\nΟ κάζουαλ σεξισμός της ημέρας: Το επάγγελμα του Χασάπη\nαπό Joe_Dalton 29.05.2019, 20:00